گوڵە گەشاوەكەی ئەفریقا\nد.سه‌نگه‌ر سه‌ید قادر 2021.06.21 03:03 PM\nئەمڕۆ هەڵبژاردنێكی چارەنووسساز لە ئەسیوپیا بەڕێوەده‌چێت، كە كاریگەریی لەسەر ئایندەی قاڕە پیرەكە دەبێت و چارەنووسی شەڕ و ئاشتی لەسەر بەنداوی نەهزە یەكلا دەكاتەوە..\nئەسیوپیا.. گوڵە گەشاوەكەی ئەفریقا\nئەسیوپیا كە پێشتر بە حەبەشە ناسراوە و مێژووەكەی بۆ ١٦ هەزار ساڵ پێش زاین دەگەڕێتەوە به‌ڵام لە ١٩٤١/٥/٥ ئەسیوپیای دیموكراتی دامەزراوە. تا ساڵی ١٩٩١ بەردەوام لە شەڕی ناوخۆدا بووە، لە ساڵی ١٩٩١ بەرەی شۆڕشی دیموكراتی پاشا هیلالی سیلاسی دیكتاتۆری ئەفەریقای لە دەسەڵات دوورخستەوە. ساڵی ١٩٩٤ یەكەم دەستوری دیموكراسیان نووسیەوە و ساڵی ١٩٩٥ یەكەم هەڵبژاردنی دیموكراسی تێدا ئەنجامدرا.\nئەسیوپیا دەكەوێتە ناوەڕاستی ئەفەریقا و زۆرینەی دانیشتوانەكەی مەسیحین لەگەڵ كەمینەیەكی مسوڵمان، ژمارەی دانیشتوانەكەی ١١٠ ملیۆنە، لە ١٠ هەرێمی فیداراڵی پێكدێت و خاوەنی گەشەیەكی ئابوریی خێرایە كە هاوشانی میسر سەدا ٠٨% تێپەڕاندووە.\nئەگەرچی بڕیاربوو لە ٢٠٢٠/٨/٢٩ هەڵبژاردنی پەرلەمانی لە ئەسیوپیا بەڕێوەبچێت بەڵام بەهۆی كۆرۆناوە دواخرا بۆ ٢٠٢١/٥/١٤، جارێكی تر بەهۆی كێشە ناوخۆییەكانەوە دواخرا بۆ ٢٠٢١/٦/٢١.\nئەمڕۆ شەشەمین هەڵبژاردنی دیموكراسی لە دوای ساڵی ١٩٩١ كەوە بە بەشداری٥٠ ملیۆن هاوڵاتی ئەسیوپی لە ٨ هەرێم بەڕێوەده‌بچێت بۆ هەڵبژاردنی ٥٤٧ ئەندامی پەرلەمان و ١١٢ ئەندامی پەرلەمانی فیدراڵی (فیدراڵیەتی نەتەوەكان).\nلە هەڵبژاردنەكەدا ٤٦ حیزب بەشداریی دەكەن كە دیارترینیان حیزبی ( گەشانەوە)ی ئەبی ئەحمەدی سەرۆك وەزیران و حیزبی ئیزما و ئینتای نەیاری ئەبی ئەحمەدە و ٩٣٢٧ كەس خۆیان كاندید كردووە.\nكێشەكانی بەردەم هەڵبژاردن\nهەڵبژاردنەكان بۆ ئەبی ئەحمەد و ئەسیوپیا و ئەفەریقاش چارەنووسسازە چونكە:\n١- یەكەم هەڵبژاردنە لە دوای هەڵوەشانەوەی هاوپەیمانێتی بەرەی شۆڕشگێڕی ئەسیوپیا كە ساڵانی ١٩٩١-٢٠١٨ حكومی ئەسیوپیای كرد.\n٢- یەكەم هەڵبژاردن و تاقیكردنەوەیە بۆ ئەبی ئەحمەد كە ساڵی ٢٠١٨ دەسەڵاتی گرتە دەست و قۆناعێكی نوێی لە چاكسازی و دیموكراسی مافی مرۆڤ دەستپێكرد و ٤٥٠٠٠ بەندكراوی سیاسی ئازاد كرد.\n٣- هاوكات یەكەیەم هەڵبژاردنە لە دوای ئاڵۆزییەكانی هەرێمی تیگرای جوداخواز و خۆپیشاندانەكانی ساڵی ٢٠١٩ كە ئەبی ئەحمەد و سوپا بە پێشێلكاری بەرامبەر مافی مرۆڤ تۆمەتبار كران.\n٤- هاوكات یەكەم هەڵبژاردنە لە دوای ئاڵۆزییەكانی نێوان میسر و سودان و ئەسیوپیا لەسەر بەنداوی نەهزە كە میسر دوای هەڵبژاردن چارەنووسی شەڕ و ئاشتی یەكلای دەكاتەوە و چاوی لە ئەنجامی هەڵبژاردنەكەیە.\nكێ براوەی هەڵبژاردنەكان دەبێت ؟\nبەپێی ڕاپرسییەكان پارتی گەشانەوەی ئەبی ئەحمەد براوەی هەڵبژاردنەكانی ئەسیوپیا دەبێت، چونكە ئەبی ئەحمەد لە دوای شكستپێهێنانی هەوڵی جوداخوازی هەرێمی تیگرای و دروستكردنی بەنداوی نەهزەوە، وەك پاڵەوانێكی نیشتیمانی سەیر دەكرێت.\nئەبی ئەحمەد كە بە پڵنگی ڕەش ناودەهینرێت و پێشتر ژەنڕاڵی هەواڵگریی سەربازی ئەسیوپیا بووە و لەسەر دەستی ئەبی ئەحمەد ئابوریی ئەسیوپیا گەشەی كردووە.\nهاوكات ساڵی ٢٠١٩ خەڵاتی نۆبڵی ئاشتی پێبەخشراو و ڕۆڵێكی گرنگی هەبوو لە ئاشتەوایی هێزە ناكۆكەكانی سودانی دوای عومه‌ر حه‌سه‌ن بەشیر.\nهاوكات ئەبی ئەحمەد بە دۆستی ئیسرائیل و ئەمەریكا دەناسرێت پەیوەندییەكانی ئەسیوپیا و ئیسرائیل لە سەردەمی ئەبی ئەحمەد دا پێینایە قۆناغێكی نوێووە.\nئاستەنگەكانی بەردەم ئەبی ئەحمەد\n١- كێشەی بەنداوی نەهزە و خۆ ئامادەكردن بۆ شەڕی میسر.\n٢- خۆپاراستن لە سزاكانی ئەمەریكا بەهۆی پێشێلكارییەكانی هەرێمی تیگراییەوە.\n٣- پاراستنی هاوسەنگی لە نێوان بەرژەوەندییەكانی چین و ئەمەریكا لە ئەسیوپیا.\n٤- لەسەر ئاستی ناوخۆش كێشەی هەرێمی تیگرای و بزوتنەوە جوداخوازەكانی هەرێمی ئەمهرە و كێشەی سنوری سودان و ئەسیوپیا ئاستەنگی داهاتووی بەڕدەم ئەبی ئەحمەد دەبن.


بەهرۆز جەعفەر: پێشمەرگە بۆچی بچێتەوە بۆ کەرکوک؟ – WTARIKURD\nبەهرۆز جەعفەر: پێشمەرگە بۆچی بچێتەوە بۆ کەرکوک؟\nکە جولەکەکان لە ستەمی زۆری دادگاکانی تەفتیش لە سەدەی حەڤدەو هەژدە ڕزگاریان بو، بیریان لەوە کردەوە بگەڕێنەوە زەوی باوباپیرانیان”الأرض الميعاد”. سەرەتا لەسەر ئاستی هەرە مرۆڤە ڕۆشنبیرو ئازاو دەوڵەمەندو خانەدان و بزنسمانە نیشتیمانپەروەرەکان گەڕانەوە. ڕێکخراوی ئەمنی و سەربازیی و دامەزراوەی ئێجگار بەهێزیان بۆ خستەگەڕ. کوردیش کە بە قودس و بە دڵ باسی کەرکوکیان کردوە. لەسەر ئاستی هەرە مرۆڤە چاو-برسی و دزو تاڵانچی و نەخوێنەوارو بێ ئەزمونەکان چونە کەرکوکەوە. لەو ماوەی ئەو ( 14 ) ساڵەدا دەیان کەس لەسەر پشکی کورد لە کەرکوک بونە پەرلەمانتار بێ ئەوەی ئەلف بای سیاسەتیان زانی بێت، هەر لەخۆیانەوە بە ڕێکەوت لە مەڵبەندو کۆمیتەو ناوچەیەکدا قووت کراونەتەوەو، ئیتر لە ڕووی دەروونی و کۆمەڵایەتیشەوە خەڵکی کەرکوک بە سروشت ئەوەن کە کۆمەڵناسی گەورە“ عەلی وەردی” لە چوارچێوەی کۆمەڵگای عێراقی دا باسیان ئەکات، هەمیشە قوربانین و عاشقی جەللادەکانیان، کۆمەلگەیەکن ئەوەندە بە توندی دەست ئەگرن بەو پەتانەی دوایان ئەخەن پێیان بڵێیت دەست لەو پەتە بەردەن خەریکە پەلامارت بدەن!.\nچواردە ساڵ ( 2003 – 20217 ) حوکمی ناشیرینی کورد هەرچی دزێوی و پیاوکوشتن و بێسەروبەرەیی و قاچاخچێتی و داگیرکردنی زەوی و تەعەدای شەرەف لە تورکمان و عەرەب و کورد بڵێی تیایەتی، هەرچی مۆڵەتی نایاسایی و پاسەوانێتی کاری تاوانکاری و ئاودیوکردنی نەوت و خواردنی پارەی پیترۆ-دۆلارو فڕاندن و سەرنگوم کردن بڵیی تیایەتی. تەنها خزمەتی کوردو کەرکوک و پلانی نیشتیمانی و زانستی و ژینگەیی و ستراتیجی هەمەلایەنەی تیانییە. بەرپرسانی کورد لە هیچ کارێکی چەپەڵ سڵیان نەکردۆتەوە لە کەرکوکدا، کەسیش نەبوە لێپێچینەوەیان لەگەل بکات. ئەوانە ئەگەر جولەکە بونایەو ئاوها خیانەتیان لە سەرخاکی ئیسرائیل کردبایە، دڵنیابە ئەگەر ڕایان بکردایە بۆ باکوری بەرازیل یان باشوری یابان یان لەهەر سووچێکی دونیا بونایە ئەکەوتنە بەر تۆڵەی گەل.\nبە سەدان کەس لەسەر حیسابی کوردو کەرکوک لە پڕبون بە ملیۆنێرو ملیاردێر. ئئتر خیانەتی وەهایان کردوە ئەمانە کە لە هیچ سوچێکی مێژوودا تەنانەت لەشفرۆشێکیش ئاوها بە جەستەی خۆی ناکات کە خاکی نیشتیمانە. ئینجا لەوسەریشەوە هەڵەو پۆخڵەواتی حیزبیی لەوشارە لەماوەی کۆی ( 14 ) ساڵەکەدا بوە هۆی ئەوەی کورد لە ڕووی یاسایی، لە ڕووی هێزی سەربازی و ئەمنی، وە لەڕووی ئیداریشەوە کەرکوک لەدەست بدات.\nئێستا کە داوا ئەکرێت، هاوار ئەکرێت لە لایەن چەندین بەرپرسی حیزبییەوە کە پێشمەرگە بگەڕێتەوە بۆ کەرکوک، بۆچی پێشمەرگە بگەڕێتەوە؟ چۆن بگەڕێتەوە؟. بۆ هەمان تاس و حەمامی پێشوو بگەڕێتەوە؟. چی گۆڕانکاریی و موراجەعاتێک کراوە لە گۆڕینی دزو گەندەڵ و بەرپرساندا، چی گۆڕانێکی جۆریی بەسەر پێکهاتەو دامەزراوەی هێزی پێشمەرگە و ئاسایش دا هاتوە دوای ( 2017 ) وا بگەڕێنەوە؟.\nیانی چۆن کوردێک ببێتە پارێزگاری کەرکوک؟!. ئەوەی کە (50٪) ئیش و کۆمپانیاو پارە و تاوانی ئابوریی بۆ ئیدارەی گشتی حیزب بکات و (50 ٪) گەلەگورگ و دزو پیاوکوژ و دەسودایەرەی بەرتیلخۆر لەدەوری خۆی بئاڵێنێت ؟!.\nهەیە ( 8 ) ساڵە پەرلەمانتاری کەرکوکە، هەیانە ( 12 ) و هەشیانە نزیکەی ( 16 ) ساڵە لەسەر پشکی کەرکوک لە بەغدایە، چی بۆ کەرکوک کردوە!؟. بستێک خاکی گەڕاندۆتەوە سەرکوردستان!؟. ئاخەر میللەتی مردوو و بەستەزمان هەر بۆ ئەوە باشە ئەوانە یاری بە دەماخی بکەن!. ڕێژەی کورد لە ناو کۆمپانیای نەوتی باکور لە کەرکوک (7٪) لەسەت کەس حەوتیان کوردن، ساڵی ( 1927 ) یش کەنەوتی شارەکە خۆماڵی کرا کورد ئاوا نەبو لەسێکتەری نەوت دا، نەوتی کەرکوک زیاتر لە ( 14000 ) چواردە هەزار فەرمانبەری هەیە. خەڵک هەیە ئەمجارە خۆی کاندید نەکردۆتەوە ( دڵنیام خۆی کاندید کردایە دەریشیان ئەچواندەوە) ئەو کەسە بە پلان بەڕێوەبەرانی کوردی دەرکردوە لە سلکی نەوتی کەرکوک و تورکمان و شیعەی لە جێگەیان داناوە!؟. ئەلوو…کاکە ئەوە تۆ بۆ وا ئەکەی!. ئەو حەزی لێیە ببێتە پارێزگاری کەرکوک، بێگومان لەبەرئەوەی تورکیاو بەرەی تورکمانی و شیعە لە خۆی ڕازی بکات و بیکەن بە پارێزگاری کەرکوک !.ئەمە ئەو کوردە بو کە وێنەکانی ماون لە (16ی ئۆکتۆبەر2017 ) کۆڵان بە کۆڵان کەوتبوە پێش دەبابەو ئۆتۆمبیلەکانی حەشدی شەعبی بۆ ناو کەرکوک!.\nبۆیە، کورد تاوەکو پیاچونەوەیەکی گشتی نەکات، پلانێکی ستراتیژیی گشتگیر بۆ کەرکوک دانەنات و ئەنجومەنێک لە پیاوی ژیرو ئازاو دەستپاک و بە ئەزموون دروست نەکات و، کەرکوک لەو پۆخڵەواتانە پاک نەکاتەوە، نابێت بچێتەوە کەرکوک. چونکە ئەنجامەکەی هەر ئەوە ئەبێت کڕین و فرۆشتن بە سەنگەرو بە گیانی پێشمەرگەوە ئەکەن. هەروەک ئەوە ئەبێت کە ئەو ناوچانەی پێشمەرگە پاکی ئەکردنەوە، برادەران تەلبەندیان ئەکردو ئەیانکرد بە غەسالەو بە باخ و …تادوایی. هەر وەک ئەو( 14 ) ساڵە هەرکەسەو هێزێکی ڕەش و بۆر دروست ئەکات بۆخۆی، هەر بەرپرسێکی حیزبی کۆمەڵێک چەک بەشانی نابوت و ناحاڵی لە خۆی گردئەکاتەوەو، دەست ئەکەنەوە بە بەزمەکانی خۆیان. بەیانی تا ئێوارە دزی و کلاوچێتی ئەکەن لە کەرکوک، ئێوارانیش لە قەرەهەنجیر قومارخانەیەکیان دانابو دەستیان ئەکرد بە قومارکردن و …تادوایی.\nیەڵڵا لە تەلەفزیۆن پەیامنێرەکە بۆمان باس بکە؛ ئەوە خەڵکە ڕەشوڕووتەکە لە ڕەحیماواو تەپەو شۆرجە هەڵئەپەڕن …تەپ..تەق..تۆق…ی خۆشیە..پێشمەرگە گەڕایەوە کەرکوک!. کورد کەرکوکی گەڕاندەوە سەرخاکی کوردستان!!. ئینجا بۆ سبەی فڵان کەس یەک کوڕی هەبو ئیمشەو بوێتە گوللەی وێڵەوە…ئەمە ئەنجامی سیاسەتە بە مانا کوردیی و کەرکوکییەکەی!. ئا..ئینجا هەندێک لەو بەرپرسانەو پاسەوانەکانیشیان بە حەرامی دەرچووی زانکۆن! و قانونیان تەواوکردوە بێ ئەوەی ئەو چوارساڵە چل ڕۆژ دەوامیان کردبێت و، یەک تاقیکردنەوەیان نەکردوە!. تەنانەت ناوی ئەو وانانە نازانن کە گوایە خوێندویانە لە زان..کۆ.


كۆسرەت رەسوڵ: یەكێتی لەگەڵ یەكهەڵوێستی لایەنەكاندایە\nئەمڕۆ چوارشەممە 13-11-2019 لەشاری سلێمانی، كۆسرەت رەسوڵ عەلی جێگری سكرتێری گشتی یەكێتیی نیشتمانیی كوردستان پێشوازی كرد لە ڤینیسینت پۆپیۆو بەرپرسی نووسینگەی یەكێتی ئەوروپا لە هەرێمی كوردستان.\nلە دیدارەكەدا كە سەعدی ئەحمەد پیرە ئەندامی مەكتەبی سیاسی یەكێتی ئامادەی بوو، گفتوگۆكرا لەبارەی دۆخی كوردستان و عیراق وپرسەكانی پەیوەست بە گۆڕانكارییە پێشبینیكراوەكان.\nتایبەت بەدۆخی كوردستان، كۆسرەت رەسوڵ رایگەیاند: یەكێتی لەگەڵ یەكهەڵوێستی لایەنە سیاسییەكانە و هەوڵی جدی دەدات تا سەرجەم هێزە كوردستانییەكان خاوەن دیدێكی هاوبەش بن بۆ پرسەكانی پەیوەست بە دۆخی كوردستان.\nسەبارەت بەدۆخی بەغداو خۆپیشاندانەكان، جێگری سكرتێری گشتی پشتیوانی خۆی بۆ داوا ڕەواكانی خۆپیشاندەران دەربڕی و ئاماژەیبەوەدا كە پشتیوانی لەهەموو هەوڵێكی چاكسازی و بەرەنگاربوونەوەی گەندەڵی دەكەن و سەبارەت بەپرسی هەمواری دەستووریش ڕایگەیاندكە نابێ مافە دەستووری و یاساییەكانی كورد دەستكاری بكرێ و دەبێ دەستوور ڕەنگدانەوەی واقیعی نەتەوەو ئایین و پێكهاتەجیاوازەكانی عێراق بێ.\nبەشێكی تری دیدارەكە تەرخانكرا بۆ دۆخی ناوخۆی یەكێتی و پرسی بەستنی كۆنگرەی یەكێتی، لەمڕووەوە كۆسرەت ڕەسول بەوردی باسیلەهەنگاوەكانی بەستنی كۆنگرەو هەوڵەكانی یەكێتی بۆ حوكمڕانییەكی تەندروست و خزمەتگوزار خستەڕوو.\nپەیوەندییەكانی نێوان هەرێمی كوردستان و یەكێتی ئەوروپا تەوەرێكی تری دیدارەكە بوو، كۆسرەت رەسوڵ داوای لە بەرپرسی نووسینگەییەكێتی ئەوروپا كرد كە هەوڵبدەن پەرە بە پەیوەندییەكان بدەن و لەسێكتەرە جیاوازەكان خزمەتی هەرێمی كوردستان بكەن.


هەوڵ هەیە سیستەمی سیاسی عیراق، لە پەرلەمانیەوە بگۆڕدرێت بۆ سەرۆکایەتی. ئەمەش پێشهاتی نوێ و تەڵەزگەی تر لە نێوان کوردو، حکومەتی بەغدا دروست دەکات و ئاماژەیەکی مەترسیدارە.\nبەشێک لە شیعەکان پێیان وایە، زۆرینەی پەرلەمانیی کاریگەری لەسەر پێگەی شیعە لە عیراق بەرجەستە نەکردوەو ناکات. بۆیە گۆڕینی سیستەم بۆ کۆماریی و، دەرکردنی پۆستی سەرۆک کۆمار لەبندەستی کورد پێگەیان زیاتر دەچەسپێنێ.\nگەڕانەوەی مەرکەزیەت ئاماژەی مەترسیداری گەڕانەوەن بۆ تاکڕەویی، گەرەکە کورد لەم پرسەدا هەم بەئاگا بێت و هەم داکۆکی بکات لە وەرگرتنی پۆستی سەرۆک کۆمار بەیەکگرتوویی.\nبەغدا هێشتا قوڵایی گرنگی هەیە، گەر فراوانتر بڕوانرێت دەزانین کوردستان هێشتا مەترسی دەرەکی و ناوەکی لەسەرە.\nهیوادارم بە کاردانەوە سەیری ئەم بابەتە نەکرێت. واقعی بین و لەلاوازی هەرێم و نەبونی یەکگرتووییەوە سەیری دیمەنە سیاسیەکە بکرێت. ئەگەر ئەم پێگەیە لەدەست بدرێت بەزیانی گەورەتر بۆ پێگەی کوردو کوردستان لەعیراق دەگەڕێتەوە.\nهەرچەندە بونی پۆست ئەگەر بۆ خزمەت و، بەتایبەتیش وەک خەڵکی کورد بۆ ساڕێژی برینەکان و قەرەبووی زیانەکان و قوربانیەکان نەبێ، گرنگیەکی ئەوتۆی نیە.\nلەهەموو حاڵەتێکدا شەڕی ئێمە لەبەغدایەو، شەڕی دەستوری کورد بەرامبەر بە سنور بەزاندنی وڵاتانیش لەبەغداوەیە. رووداوەکانی ئەم قۆناغەش دەریخست بەغدا گرنگە بۆ ململانێی دەستوریی و، پارێزگاری لەو دەستکەوتانەی بەدەستەوە ماون.\nبەشێک لە بانگەشەی هەڵبژاردنی لایەنە عەرەبی و تورکمانەکان بەیەکگرتوویی دژی کوردە، با کورد بانگەشە بۆ یەکگروتوویی خۆی بکات و، دژی خۆی نەبێت. ئەو کاتە زامنی پاراستنی بەشێک لە دەستکەوتەکان دەکات.\nسەرۆک کۆمار پارێزەری دەستورە، کوردستان ئەوەی هەیەتی بیپارێزێ دەقە دەستوریەکانە کە بە رەعیلی یەکەمی سیاسیەکانی کورد چەسپێنرا.\nئەگینا کوردستان دەگەڕێننەوە بۆ حوکمی زاتی!.\nتێگەیشتنی تەواوم بۆ توڕەیی خەڵکی خۆمان هەیە، لەبێ هیوا کردنیاندا دەڵێن چی دەبێ با ببێ. بەڵام ئەو توڕەییەی ئەوان لەو خوێنساردی و نابەرپرسیارێتیەی زۆرینەی لایەن و دەسەڵاتدارانی کوردستان کاردانەوەی پەرۆشانەترە. بەڵام نیشتمان و خەڵکەکەی لەهەموو کەس و لایەک گرنگترەو ئێمە دەبێ بۆ پارێزگاریکردن ئەوە لەبەرچاوبگرین و هۆشداریەکە لەو سۆنگەوەیە.\nبە کوردی و بەکورتی گۆڕینی سیستەمی سیاسی لە عیراق بە گۆڕینی دەستور بێ یان بەبێ هەمواری دەستور، لەسەر حسابی خاک و خەڵکی کوردستان دەبێت.\nتکایە ئاگادار بن.


7/22/2021 4:47:00 PM 338 جار خوێندراوەتەوە\nئەم نووسینە گوزارشت لە رای تایبەتی دەکات و پەیوەندی بە وردەکاری گەڕی چوارەمی دایالۆگی ستراتیژی نێوان عێراق و ئەمریکاوە نییە، رەنگە دواتر باسیان لێوە بکەین، ئەم نووسینە هەوڵ دەدات تەلیسمی دایالۆگەکە روون بکاتەوە و قسە لەسەر کۆی رەهەندی پرۆسەکە و هەڵوێستەکان بکات و وەڵامێک، تا ئەندازەیەک، سەبارەت بە پرسیاری هەر گرنگی خەڵک بداتەوە ئایا ئەمریکا ناوچەکە بەجێ دەهێڵێت؟ ئەگەر ئەمریکا دەمێنێتەوە، بۆ؟ ئەگەر دەڕواتەوە، بۆ؟\nدڵنیایی ئەمنییەتی وزە: ئەمریکا وڵاتێکی سەرەکییە لە بازرگانی وزەدا هەرچەندە خۆی بۆتە وڵاتێک کە وزە هەناردەی دەرەوە دەکات بەڵام هاوپەیمانەکانی لە ئەوروپا و ئاسیا هێشتا پێویستیان بەو نەوتو گازە ماوە کە لە رۆژهەڵاتی ناوەراستەوە بەرهەم دەهێنرێت. راستە لە ئێستادا کار دەکرێت بۆ پشتبەستن بە سەرچاوەی وزەی دیکە بەڵام هێشتا سەرچاوەکانی وزە لە رۆژهەڵاتی ناوەڕاست پێویستە بۆ ئارامی و سەقامگیری بواری ئابووری جیهانی. ئەمەریکا لە پێشبركێدایە تا ئەم سەرچاوانە نەکەونە دەست لایەنی دیکە.\nبەرگریکردن لە راڕەوە ئاوییەکان: رارەوە ئاوییەکانی وەک سوێس و هرمز و باب ئەلمەندەب کە رۆژهەڵات و رۆژئاوا بەیەکەوە دەبستنەوە دەبێت بۆ بازرگانی نێودەوڵەتی بە کراوەیی بمێنننەوە و لە هەرەشە دووربن.\nبەرەنگاربوونەوەی گروپە توندرە و تیرۆریستەکان: ئەمانە بۆ سەر بەرژوەندییە نێودەوڵەتییەکان هەرەشەن بە تایبەتی بۆ سەر ئاسایشی نەتەوەیی ئەمریکا کە دەبێت کار لەگەڵ هاوپەیمانییەکانیدا بکات بۆ شکست پێهێنانی کردەوەکانیان.\nپەرەپێدانی بنەماکانی حکومرانی باش: دەبێتە مایەی کاراکردنی دامەزراوە دەوڵەتییەکان، ئەمریکا دەخوازێت کارکردن لەسەر مەلەفە جیاوازەکانی ئەم بوارە بکرێت تا وەک هێزێکی نێودەوڵەتی جیاواز لە نەیارەکانی لە دونیادا دەردەکەوێت.\nسەقامگیری سیاسی کەنداو: ئەمریکا دەخوازێت کە ململانێی سیاسی لەم ناوچەیەدا کەم بکاتەوە کە رەنگە کاریگەریان لەسەر هێزە نێودەوڵەتییەکان هەبێت و کۆمەڵگەی دەوڵەتی بخاتە مەترسییەوە.\nبە‌هێزبوونی پێگەی روسیا و چیین: لە ناوچەکەدا، بەتایبەتی بوونی پەیوەندی توندوتۆڵ نێوان ئەم وڵاتانە و وڵاتەکانی رۆژهەڵاتی ناوەراست کار لەسەر بەرژوەندییەکانی ئەمریکا. روسیا کار لەگەڵ سعودیە دەکات بۆ جێبەجێکردنی پلانی وڵاتەکە کە بە دیدی سعودیە ٢٠٣٠ ناسراوە، یاخود پشتگیری راڕەوی نێوان ئێران و تورکیا بەرەو ئەوروپا دەکات، یان چیین بۆتە هاوبەشی بازرگانی سەرەکی "ئەبو زەبی" . روسیا و چین کار لەسەر ئەوە دەکەن بێنە بازاڕی چەکی وڵاتانی رۆژهەڵاتی ناوەراستەوە. بێگومان هۆکاری دیکەش هەن لەوانە کێشەی ئیسرائیل و فەلەستینییەکان و رێکەوتنەکانی ئەم دواییەی نێوان دەوڵەتانی کەندا لەگەڵ ئیسرائیل.


لە پشت پەردەوە - پاشای شکۆمەندی\nشانشینەكەی له لایەن شەیتانەوه دەستی بەسەردا گیرا بەڵام جارێكی دیكه يەزدان لەژێر چنگی شەیتان دەریدەهێنێت.\nلە پشت پەردەوە\nپەردەی یەکەم: پاشا و شانشینەکەی\nپـەردەی دووەم: پاشا و پـێـغەمـبـه‌رانـی\nپـەردەی سـێـیەم: پاشا و گـەردوو‌نەكـه‌ی\nپەردەی چوارەم: یەکە‌مین ڕۆژ\nپەردەی پێنجەم: جیهانێکی نموونه‌یی\nپەردەی شەشەم: یەکەمین مرۆڤ\nپەردەی حەوتەم: ماڵێکی نموونه‌یی\nپەردەی هەشتەم: یاسای گوناه و مردن\nپەردەی نۆیەم: یەکەمین ژن\nپەردەی دەیەم: شانشینی ڕووناكی\nپەردەی یازدەیەم: شانشینی تاریكی\nپەردەی دوازدەیەم: مار‌ەکه\nپەردەی سێزدەیەم: هەڵبژارد‌ەكه\nپەردەی چواردەیەم: گوناه و شەرم\nپەردەی پازدەیەم: مردنی ڕۆ‌حی\nپەردەی شازدەیەم: نەفره‌تەكه\nپەردەی حەڤدەیەم: بەڵێنەكه\nپەردەی هەژدەیەم: یەکەم قوربانی\nپەردەی نۆزدەیەم: دوورخستنەوه\nپەردەی بیستەم: منداڵە یەکەمینەکان\nپەردەی بیست و یەكەم: پەرستن لەلایەن گوناهبارا‌نەوە\nپەردەی بیست و دووەم: یاسای پێشکەشکرنی قوربانی لە پێناوی گوناه\nپەردەی بیست و سێیەم: پەسەندکراو و ڕەتكراو\nپەردەی بیست و چوارەم: یەکەمین كوشتن\nپەردری بیست و پێنجەم: دانبەخۆداگرتن و حوکمدان\nپەردەی بیست و شەشەم: د‌ەستپێكردنەوه‌یه‌كی نوێ\nپەردەی بیست و حەوتەم قوڵلەی شانازی\nپەردەی بیست و هەشتەم: خودا بانگی ئیبراهیم دەکات\nپەردەی سییەم: سەختترین تاقیکردنەوە\nپەردەی سی و یەكەم: ئەو کوڕەی بڕیاری مردنی بەسەردا درا\nپەردەی بیست و نۆیەم: پارێزەری بەڵێن\nپەردەی سی و دووەم: وێنە و پێشبینییه‌كان\nپەردەی سی و سێیەم: خودای پیرۆز و دڵسۆز\nپەردەی سی و چوارەم: دە ڕاسپارد‌ەکه\nپەردەی سی و پێنجەم: وێنەی زیاتر\nپەردەی سی و شەشەم: پێشبینی زیاتر\nپەردەی سی و حەوتەم: چیرۆکی پاشاکە بەرد‌ەوامه\nپەردەی سی و هەشتەم: چیڕۆكی مریەم\nپەردەی سی و نۆیەم: چیرۆکی یوسف\nپەردەی چلەم: گه‌یشتن\nپەردەی چل و یەكەم: چیرۆکی شوانه‌كان\nپەردەی چل و دووەم: چیرۆکی مۆغه‌كان\nپەردەی چل و سێیەم: منداڵێکی بێ كه‌موكوڕی\nپەردەی چل و چوارەم: بەرخی خودا\nپەردەی چل و پێنجەم: كوڕێكی بێ كەموكوڕی\nپەردەی چل و شەشەم: مرۆڤی دووەم\nپەردەی چل و حەوتەم: مەسیحی پاشا\nپەردەی چل و هەشتەم: زاڵبوون بەسەر ڕۆحە پیسەكان و نەخۆشیدا\nپەردەی چل و نۆیەم: زاڵبوون بەسەر ڕەشەبا و شەپۆلی دەریا\nپەردەی پەنجایەم: زاڵبوون بەسەر گوناهدا\nپەردەی پەنجا و یەكەم: زاڵبوون بەسەر مردن\nپەردەی پەنجا و دووەم: دابینكەر\nپەردەی پەنجا و سێیەم: فێركەر\nپەردەی پەنجا و چوارەم: شكۆم‌ەند‌یەكه‌ی\nپەردەی پەنجا و پێنجەم: ئەرکەکەی\nپەردەی پەنجا و شەشەم: پاشاکە دەچێتە ناو ئۆرشه‌لیم\nپەردەی پەنجا و حەوتەم: پاشەکە ڕووبەڕووی لێپرسنیەوە دەبێت\nپەردەی پەنجا و هەشتەم: پاشەکە دەستگیر ده‌كرێت\nپەردەی پەنجا و نۆیەم: پاشا سزای مردنی بەسەردا دەسەپێت\nپەردەی شەستەم: پاشا تەرجی لەسەر ده‌نرێت\nپەردەی شەست و یەكەم: پاشەکە لە خاچ ده‌درێت\nپەردەی شەست و دووەم: پاشای ڕزگاركەری\nپەردەی شەست و سێیەم: کۆتا قوربانی\nپەردەی شەست و چوارەم: پاشاکە ده‌نێژرێت\nپەردەی شەست و پێنجەم: گۆرێکی به‌تاڵ\nپەردەی شەست و شەشەم: پەیامی پێغەمبه‌ران\nپەردەی شەست و حەوتەم: جەستەیەکی گۆڕاو\nپەردەی شەست و هەشتەم: بەجێهێشتن\nپەردەی شەست و نۆیەم: ئاهەنگی سەركه‌وتن\nپەردەی هەفتایەم: پاشاکە دەگەڕێتەوه\nلەكاتێكدا لە كەناری ڕووبارێك لە تەنیشتی خوشكەكەیەوە دانیشتبوو، ئاڵس خەریكبوو بەتەواوی بێزاربێت، هیچ نەبوو خۆی پێوە خەریك بكات. یەك دوو جار تەماشای ئەو كتێبەی كرد كە خوشكەكەی دەیخوێندەوە، بەڵام كتێبەكە وێنە و گفتوگۆی خۆشی تێدا نەبوو، بۆیە ئاڵس لە دڵی خۆیدا گوتی: “دەبێت سوودی كتێبێك چی بێت ئەگەر وێنە و گفتوگۆی خۆشی تێدا نەبێت؟”\nئەم كتێبەی لەبەر دەستی تۆدایە پڕە لە وێنەی ڕەنگاوڕەنگ و گفتوگۆی بەچێژ. لەمە گرنگتر، پێچەوانەی ئەفسانە و چیڕۆكە ئەفسانەییەكان، هەموو وێنە و گفتوگۆكانی ناو ئەم كتێبە ڕووداوی ڕاستەقینەن. وەك نووسەر، خەم و دوودڵی دایگرتم كاتێك بڕیارمدا كتێبێكی لەم جۆرە بەرهەم بهێنم كە پڕبێت لە وێنە، گوزارشت لە گێڕانەوەی مەزنترین چیڕۆكی مێژوو بكات، چونكە پڕۆژەیەكی لەو جۆرە پێویستی بە وریایی و دەستڕەنگینیيەكی زۆر هەیە.\nچەند ساڵێك لەمەوبەر، كاتێك لە ڕۆژئاوای ئەفریقیا دەژیام، كۆرسێكم دەربارەی بەرهەمهێنانی پرۆگرامی ڕادیۆیی خوێند. لە یەكەم وانەی كۆرسەكە، پرۆفیسۆری بابەتەكە پرسیاری كرد، “ئایا یەكێك لەو تایبەتمەندیانە چییە كە وا لە ڕادیۆ دەكات لە تەلەفیزیۆن باشتر بێت؟” وەڵامەكەی تووشی سەرسوڕمانی كردین: “ڕادیۆ وێنەیەكی باشتر نیشان دەدات.”\nڕاستە تەنانەت مەزنترین فیلمی سینەمایی هۆڵیوودیش ناتوانێت بگاتە ئاستی تواناكانی مێشكی مرۆڤ، لە وەرگێڕانی وشەكان بۆ وێنە. نووسراوە كۆنەكانی پێغەمبەران بە سەدان وشە و وێنەمان بۆ دەكێشن كە هیچ فیلمێك ناتوانێت بەو شێوە تەواوە ڕووداوەكان نیشان بدات، تەنانەت مەحاڵە مەزنترین وێنەكێشیش بەو شێوەیە توانای كێشانی ڕووداوەكانی هەبێت. بۆیە دان بەوەدا دەنێم، هیچ هونەرێكی وێنەكێشان ناتوانێت مەزنترین چیڕۆكی مێژوو بە شێوەیەكی تێر و تەسەل بگێڕێتەوە. سەرەڕای ئەوەش ئەنجامدانی ئەم كارە بە وێنەوە چێژی تایبەتی خۆی هەیه.\n(ئەرمیندا سان مارتن) وێنەكێشێكی بەهرەمەندی وڵاتی ئەرجەنتینە، وردەكارییەكی زۆری بەكارهێناوە لە وەرگێڕانی وشەكان بۆ وێنە. لە كێشانی وێنەكاندا، فڵچە و قەڵەمی دیجیتاڵی بەكارهێناوە. توانیویەتی لە ماوەی چواردە مانگدا سكێچ و وێنەكانی ناو ئەم كتێبە تەواو بكات. هیوادارم كارەكانی ئێوەش بهێنێتە جۆش و خرۆش، هەروەك كاریگەری لەسەر من هەبوو.\nئێستا بیر لەمە بكەنەوە: ئەگەر چیڕۆكێك بخوێنینەوە، ئایا لەكوێوە دەستپێدەكەی؟ لە ناوەڕاستەوە؟ بێگومان نەخێر، لە سەرەتاوە دەست پێدەكەین، چونكە تەنها بەم جۆرە لە چیڕۆكەكە تێدەگەین. بە هەمان شێوە، بۆ تێگەیشتن لەكتێبی پیرۆز، پێویستە لە سەرەتاوە دەستپێبكەین بۆ كۆتایی، بۆ ئەوەی بگەینە ئەنجامێكی دڵنیاكەر. نووسراوی پێغەمبەران بە سەدان زنجیرە چیڕۆكی كورتیان لەخۆ گرتووە، هەموویان پێكەوە یەك چیڕۆك پێكدەهێنن. لە نووسینی كتێبی “پاشایەتی شكۆمەندی”دا، هەستم كرد گوڵفرۆشێكم و نێردراومەتە باخچەیەكی بێژمار لەگوڵ، بۆ ئەوەی چەند جۆرێكی جیاواز لە گوڵ هەڵبژێرم. پاشان بە جۆرێك ڕێكیان بخەم كە بتوانم شكۆ و مەزنی تەواوی باخچەكەپیشان بدەم. لەم كتێبەدا چەند چیڕۆكێكی سەرەكیم لەكتێبی پیرۆزەوە هەڵبژاردووە. لە حەفتا پەردەی درامیدا ڕێكمخستوون، بەهیوای دەرخستنی شكۆ و مەزنی پاشای هەتاهەتایی، كە لە شێوەی مرۆڤێكدا خۆی دەرخستووە.\nتكام لە خودا ئەوەیە، وێنە و چیڕۆكە ڕاستەقینەكانی ئەم كتێبە، خوێنەرانی ئەم كتێبە بە هەموو تەمەنە جیاوازەكانەوە هانبدات، تاكو چێژی تەواو لە نووسراوی پێغەمبەران وەربگرن، بكەونە خۆشەویستی لەگەڵ ئەو كەسەی پاشایەتییەكەی هەرگیز كۆتایی نایەت.\nئاواتەخوازم كە تۆ وێنەیەكی باشتر و ڕوونتر ببینیت.


زڕگوێز، شوێنێك بۆ گه‌شتوگوزار\n10:43 - 2022-05-25\nزڕگوێز له‌بناری شاخی گڵه‌زه‌رده‌دا هه‌ڵكه‌وتووه، دوو گوند به‌م ناوه هه‌یه: زڕگوێز و زڕگوێزه‌ڵه. دراوسێی: سه‌دوبیست، سه‌ماوات، به‌رده‌كه‌ڕ، كانیشاسوار، دێی ئه‌لی. سه‌ربه ناحیه‌ی عه‌ربه‌ته، كه‌رتی27 كشتوكاڵییە، 6626 دۆنم زه‌وی دێم و 600 دۆنم به‌راویشی هه‌یه. له سنووری هه‌ڵه‌بجه‌ش كانی زڕگوێز هه‌یه. ده‌وترێ پێش ساڵی 1896 له‌سنجاقی سلێمانی ناحیه بووه، هه‌ر له‌وساڵه‌شدا هه‌ڵوه‌شێنراوه‌ته‌وه.\nده‌ڵێن ناوه‌كه‌ی له زڕه‌گوێزه‌وه هاتووه‌و بووه‌ته زڕگوێز، بۆچوونێكیش هه‌یه كاكڵه گوێزی دارگوێزه‌كانی سپی و جوانبوون وه‌كو زێڕ پێیوتراوه زێڕه‌گوێز، سووككراوه‌ته‌وه بۆ زڕگوێز. خاوه‌نی زه‌وی و ئاوێكی زۆره، 20 كانی و كارێزی هه‌بووه، شوێنه‌واری 16 ئاشی ئاوی تیایه، چواریان به‌رده‌وام تا حه‌فتاكان كاریانكردووه.\nپێش ئه‌نفال 100 ماڵ بووه، پیاوی قسه‌خۆش، شاعیر، نووسه‌ر، ده‌نگخۆشی تێداهه‌ڵكه‌وتووه، بایه‌خیان به زانست و هونه‌ر داوه، بۆ كات به‌سه‌ربردن یارییه فۆلكلۆرییه جۆراوجۆره‌كانیان كردووه. له‌كۆنه‌وه مزگه‌وت، حوجره و مه‌لای ناوداری هه‌بووه، مامۆستا ئایشه‌خانی شێخ مارفی نۆدێ وانه‌ی تێداوتووه‌ته‌وه، سه‌ره‌تای په‌نجاكان خه‌سته‌خانه و خوێندنگای بۆ دروستكراوه، كچانیش خوێندوویانه، فه‌رمانگه‌ی هه‌ره‌وه‌زی كشتوكاڵ، پڕۆژەی به‌خێوكردنی مه‌ڕو ناوه‌ندی چنین، چه‌ندین كێڵگه‌ی په‌له‌وه‌ریی تیابووه و ئێستاش تێیدایه، ساڵی1930-1980 تووتنی تێداكراوه، ساڵی1977 وێستگه‌ی تووتنی تێدا دانراوە.\nژن و پیاوی شاره‌زای گیا سروشتییه‌كانی تێدا بووه، چاره‌سه‌ری نه‌خۆشیی خه‌ڵكییان كردووه، ژنانی ده‌ستڕه‌نگینیش فه‌رش و به‌ڕه‌یان دروستكردووه. ساڵی 1958 - 1973بنكه‌ی پۆلیس، 1976 كاره‌با و 1971 ئاشه مه‌كینه و 1968 تراكتۆری تێهێنراوه، 1969 كه‌مپاینیان كڕیوه.\nلەسه‌فه‌ربه‌رلك خه‌ڵكیان به‌شداربووه و هه‌ندێكیشیان نه‌گه‌ڕاونه‌ته‌وه، ساڵی 1922 فڕۆكه‌كانی ئینگلیز بۆردومانیكردووه، خه‌ڵكیشیان شه‌هیدو برینداربوون، هه‌مانساڵ زه‌فتییه بۆسه‌ی بۆ چه‌ند پیاوێكی گوندە‌كه داناوه ته‌قه له پیاوێك ده‌كه‌ن و شه‌هیدی ده‌كه‌ن.\nله سه‌رده‌می شێخ مه‌حموددا بۆمبارانكراوه، دوو شه‌هیدی هه‌یه، ئه‌حمه‌د ئاغای زڕگوێز به‌شداریی شه‌ڕە‌كانی شێخ مه‌حمودی كردووه، عادیله خانمی جاف هاتوچۆی ماڵه خاڵوانی له زڕگوێزی كردووە.\nله 1962 زه‌عیم سدیق دوای رووداوه‌كه‌ی گوندی سیاره، به‌سه‌ر زڕگوێزیدا داوه، چه‌ند هاووڵاتییه‌كی شه‌هیدو برینداركردووه، 36 كه‌سیشی ره‌وانه‌ی نوگره‌سه‌لمان كردووە.\nلە شۆڕشی ئه‌یلول رێكخستن و پێشمه‌رگه‌یان هه‌بووه، ساڵی 1962 ره‌وانشاد مام جه‌لال له ده‌ربه‌ندی زڕگوێز بنكه‌ی داناوه، ساڵانی 65-66 باره‌گای باڵی مه‌كته‌بی سیاسیی تێدابووه.\nساڵی 1963 له عه‌ربه‌ته‌وه تۆپبارانكراوه و زیانی به خه‌ڵكه‌كه گه‌یاندووه، ساڵی 1964 سووتێنراوه.\nله شۆڕشی نوێدا به‌زۆری رێكخستن و پێشمه‌رگه‌ی یه‌كێتییان هه‌بووه، گوندێک بووه تا ئه‌نفاله‌كه په‌ناگه‌ی هێزی پێشمه‌رگه بووه، چه‌ندین كه‌سوكاری پێشمه‌رگه‌شیان گیراون.\nلە14/8/1985 له‌لایه‌ن سوپای داگیركه‌ری به‌عسه‌وه سووتێنراوه، 19/10/1987 رووخێنرا و تاكوته‌را ماڵی تێدامابووه‌وه، له‌ئه‌نفالی1988دا، به‌ته‌واویی وێرانكرا، خه‌ڵكه‌كه‌ی روویانكرده سلێمانی و ئۆردووگای نه‌سر و ئێران،.\nدوای راپه‌ڕین ساڵی 1991 ئاوه‌دانكرایه‌وه، خه‌ڵكه‌كه‌ی به ئاژه‌ڵداریی و هه‌نگه‌وانی و وڵاخداریی و باخداریی سێو، هه‌نار، قۆخ، هه‌نجیر، ترێ، هه‌رمێ، هه‌نار، گوێزه‌وه خه‌ریكن.. مزگه‌وت، قوتابخانه تا ناوه‌ندیی، باخچه‌ی منداڵانی تێدا دروستكراوه.\nگوندێكی خۆشە، هه‌رئه‌مه‌ش وایكردووه له سلێمانی، گه‌رمیان، سه‌نگاو، قه‌ره‌داغ، بازیان و شوێنه‌كانیترەوە خه‌ڵكی رووی تێ بکات، ئێستا دانیشتووانه‌كه‌ی له 500 خێزان زیاترە.\nهه‌ڵشۆ، بووكی قه‌ڵادزێ\nئه‌حمه‌دبڕنه، گۆڕه‌پانی به‌رگریی\nشێنێ، گوندێكی هه‌میشه زیندوو


کۆسرەت رەسول عەلی جێگری سەرۆکی هەرێمی کوردستان : پێویستە جیهان پاڵپشتی لە سەربەخۆییمان بکات – Giareng\nکۆسرەت رەسول عەلی جێگری سەرۆکی هەرێمی کوردستان : پێویستە جیهان پاڵپشتی لە سەربەخۆییمان بکات\nلە 19 تشرینی یەکەم , 2017\nجێگری سەرۆکی هەرێمی کوردستان لەبارەی سەربەخۆیی کوردستان بابەتێکی لە ماڵپەری CNNی ئەمریکی بەناونیشانی ” گەلی کوردستان بەڵگەی ئەخڵاقی بەدەستهێناوە کە پێویستە جیهان باوەش بۆ سەربەخۆییمان بکاتەوە” بڵاوکردووەتەوە و تێیدا ئاماژەی بەوەداوە کە ئێستا کاتییەتی جیهان پشتیوانی لە سەربەخۆیی کوردستان بکات.\nدەقی نووسراوەکەی کۆسرەت رەسول ، جێگری سەرۆکی هەرێمی کوردستان\nزۆرێک لەو کەسانەی سەیری پێشهاتەکانی رۆژهەڵاتی ناوەڕاست دەکەن، ئەو پرسیارە دەکەن کە لە جیهانی دوای داعشدا چ شتێک بۆ دەوڵەتە شکستخواردووە پێشووەکانی عێراق و سووریا روودەدات.\nبەڵام لێرە لە هەرێمی کوردستانی عێراق کە خۆویستانە پێکهێنراوە، ئەمە حاڵەتەکە نییە. دوای سەرکەوتنی گەورەی گشتپرسی تایبەت بە سەربەخۆیی، گەلی کورد سوورن لە سەر هەنگاونان بۆ بەدەستهێنانی مافەکانیان. ئەوان سەلماندوویانە کە پارێزەری ئازادی و دژی تیرۆریزمن، ئەوەش لە ناوچەیەکی پڕ لە کێشەدا.\nبارودۆخی بابەتیانە بۆ دەوڵەتی کوردیی بەهێزە و جێی مشتومڕ نییە. ئێمەی کورد دانیشتووی رەسەنی ناوچەکانی خۆمانین ، هەر لە دێرزەمانەوە بەو جۆرە بووە و لەگەڵ مەسیحی و ئێزیدی و تورکمان و کەمایەتییەکانی دیکەش پێکەوە دەژین.\nئێمەی کورد خاوەنی کولتوور و زمانی تایبەت و تەنانەت چەندین نەریتی ئایینیی پێش ئیسلامی تایبەت بە خۆمانین. ژمارەیەک وڵاتی عەرەبیی بچووک لە ناوچەکەدا هەن کە مەرجی بابەتیانەی بوون بە وڵاتی جیاوازیان تێدا نییە، ئەوەش بە لەبەرچاوگرتنی ئەوەی دانیشتووانەکانیان لە وڵاتانی دراوسێیان جیانەکراوەن. بەڵام کوردەکان، کە ژمارەیان دەگاتە 35 ملیۆن کەس، گەورەترین گەلی بێ دەوڵەتن لەم سەر زەوییەدا.\nپاساوی زاتی ئێمە بەو راستییە دەستپێدەکات کە ئێمە هێشتا بەکاردەهێنرێین و سووکایەتیمان پێدەکرێت، ئەوە سەرەڕای 25 ساڵ دەسەڵاتی نیمچە دەسەڵاتی خۆبەڕێوەبەریی لە بەغدا. جۆرایەتی ژیان و سەقامگیری ئابووریمان بە ویست و ئارەزووی حکومەتێکی ناوەندی ئیفلیجبووە کە لە ژێر کاریگەری دەرەوەیشدایە.\nحکومەتی ناوەندی بەردەوام پشکی یاسایی خۆمان لە بودجە رادەگرێت و شتێکی ئەوتۆمان لەو یارمەتییە دارایی و سەربازییە پێنادات کە کۆمەڵگای نێودەوڵەتی بە عێراقی دەدات.\nلە ژێر دەسەڵاتی بەغدادا، ئێمە ناتوانین دەسەڵاتمان بەسەر بوارە سەرەکییەکانی سیاسەتی گرنگماندا هەبێت، لە پەیوەندییەکانی دەرەوە بیگرە تاوەکو دەگاتە سیاسەتی دراوی. ئەوەش ئێمەی لەو دەسەڵاتە بێبەشکردووە کە بۆ تێکشکاندنی تیرۆر و بەگەڕخستنی ئامانجی ئابووریمان زۆر پێویستە.\nتۆڵەسەندنەوەکانی بەغدا لە دوای گشتپرسییەکەمان، لەوانەش داگیرکردنی سنوورەکەمان، دوورخستنەوەی بەرپرسەکانمان، راگرتنی گواستنەوە داراییەکانمان و هەوڵدان بۆ داخستنی ئاسمانمان و سنوورەکانمان، گەڕانەوەیە بۆ سەردەمی سەددام حوسێن و دەریدەخات کە عێراق لە دوای کۆتاییهاتن بە دەسەڵاتی سەددام لە ساڵی 2003ەوە پێشکەوتنی بەدەستنەهێناوە.\nمێژووییەکی دوورودرێژ و شێواوی گێڕاوەی چەوساندنەوە و جینۆسایدی کورد هەبووە. سەددام کەمپەینێکی پاکتاوی رەگەزی ئەنجامدا کە لە گواستنەوەی بەزۆر و کوشتنی زیاتر لە 180 هەزار کەسی بێتاواندا خۆی بینییەوە. تەنانەت ئەمڕۆش، ژمارەیەکی زۆر کەمایەتی ئایینی و ئیتنی و سیاسی و رەگەزیی لە هەموو باکگراوندەکانەوە بەدوای ئارامگادا دەگەڕێن، ئەوەش بەهۆی ئەو چەوساندنەوەیەی کە لەلایەن هێزە ئەمنییەکانی بەغدا و میلیشیا ئیسلامییەکانەوە کە لەگەڵ هێزە ئەمنییەکان کاردەکەن، ئەنجامدەدرێت.\nئەم هێزانە کە ئێران سپۆنسەرییان دەکات، ئێستا هێرش دەکەنە سەرمان و ئەندامانی حیزبوڵڵا و سوپای قودسی بەدناویشیان تێدایە. هەرکەسێک دوای داعش بێت، پێدەچێت بۆ گەلی کورد و ئەوانەی ئێمە حەواندوماندوونەتەوە هێندەی داعش و تەنانەت خراپتریش بێت.\nبەشێکی لەبەر ئەمەیە کە 92.7%ی دانیشتووانی هەرێمی کوردستان دەنگیان بە “بەڵێ” دا لە گشتپرسییەکەی سەربەخۆییدا. ئەمەش نابێت کەس شۆک بکات، بە لەبەرچاوگرتنی رەفتاری هێزە هەرێمییەکان لە بەرامبەر پیاوان، ژنان و تەنانەت منداڵانی کوردستان.\nدوای نەمانی سەددام لە 2003، هەرێمی کوردستان بە خێرایی بەرەو دڵنیاکردنی داهاتووی خۆی جووڵا وەک بەشێکی ئۆتۆنۆم لە عێراقێکی فیدراڵی یەکگرتوو.\nئێمە وەک یەک بلۆک دەنگماندا بۆ هەڵبژاردنی ئەوەی ئەمریکا پێی باش بوو، تا باشترین دەرفەتی مومکین بدرێتە ”عێراقی نوێ”.\nیەک سەربازی عێراقیش لە هەرێمی کوردستان نەکوژرا، لە تەواوی ماوەی شەڕی عێراقدا.\nسەرەڕای پەنادانی زیاد لە 2 ملیۆن کۆچبەر )زیاتر لە یەکێتیی ئەوروپا و هەر دەوڵەتێکی عەرەبی(، ئێمە دەزگایەکی ئەمنیی زۆر کاریگەرمان هەیە.\nهەرێمەکەمان هێڵێکی پێشەوەی 600 میلی لە دژی داعش هەبوو، لەگەڵ ئەوەشدا هیچ هێرشی تیرۆریستیی گەورە یان رفاندن لە دەیەی رابردوودا رووینەداوە. لە کاتێکدا کە شەڕی تووند لە سەر بە‌غدا و موسڵ دەستی پێکرد، ئێمە پێشوازیمان لە ملیۆنان گەشتیار کرد، زۆربەی ئەوانەیشی دەگەڕێنەوە وەک ئەوەیە کە نیگەرانییەکانیان کە بەهۆی داعشەوە بووە کەم دەبێتەوە.\nگەشەسەندنی ئێمە ئەنجامی کردارە، نەک بەخت یان رێککەوت. ئێمە شانازیی دەکەین بە بەردەوامبوون بە راکێشانی وەبەرهێنانی تایبەتی جیهانیی و براندەکان کە هەرێمی کوردستانیان پێ شوێنێکی دڵنیا بووە. هەندێک دەڵێن کە هەلومەرجەکان لێرە ”نەگەیشتوون” بۆ سەربەخۆیی، بەڵام زۆر وڵاتی سەرکەوتوو دەستیان پێکرد لە شوێنێکی زۆر لەمە خراپترەوە. ئێمە بەگومانەکان بانگهێشت دەکەین بێن بۆ ئێرە وەک میوانی من تا ئەو عێراقە ببینن و ئەزموون بکەن کە دەکرا هەبێت کاتێک کە کۆمەڵگایەک کاریگەرییە تووندڕەوانەکان دوور دەخاتەوە و باوەش بۆ کاریگەرییە ئەرێنییەکان دەکاتەوە.\nئێمەی کورد ئەمریکامان خۆشدەوێت. ئێمە سەرسامین بەو فەلسەفەیەی کە ویلایەتە یەکگرتووەکانی کردووە بە مەزنترین وڵاتی جیهان و سەیری توانای خەڵکەکەی دەکەین. ئێمە چیرۆکەکەتان دەزانین: ئێوە بەرگرییتان کرد لە بەرامبەر دەستدرێژیی هێزێکی بیانی، گەلەکەتان یەکخست و مۆدێلێکتان بۆ کۆمارێکی ئازاد و گەشەسەندووی راستەقینە بونیات نا.\nبە چاوکردن لە رۆژئاوا، ئێمە دەخوازین و ئامادەکاریی دەکەین بۆ بونیاتنانی شتێک کە هیچی کەمتر نەبێت لەوەی کە ئێوە هەتانە. پاساوەکانی ئێمە بۆ چارەی خۆنووسین هاوشێوەی ئەوانەی ئێوەن لە ساڵی 1776. هەروەها لەگەڵ جەختکردنەوەی سەربەخۆیی وەک برێکزیت لە ئەوروپا، ئێمە تەنیا داوای ئەوە دەکەین کە کۆمەڵگا رۆژئاواییەکان دەیانەوێت بۆ خێزانەکانیان و نەوەکانی داهاتوو.\nبەرپرسان لە ویلایەتە یەکگرتووەکان و شوێنانی دیکە بانگەشەی ئەوەیان دەکرد کە گشتپرسییەکەی ئێمە لە ”کاتێکی نەگونجاودا” بوو و دەنگدانەکە سەرنجەکان لەسەر تێکشکاندانی داعش لادەبات.\nلەگەڵ ئەوەشدا، تەنها ناوچەیەکی زۆر بچوک کە لەلایەن داعشەوە گیرا بوو هێشتا لە سنووری ناوچەی ئێمەدابوو لەو کاتەدا، ئەم ناوچەیەش لەم چەند رۆژەی دواییدا پاککرایەوە. بەرلەوەی تەنانەت کارەکە لە دژی داعش کۆتایی پێ بێت، هێزە عێراقییەکان چەکەکانیان لە دژی ئێمە وەرگێڕا. ئەوەیە لادانی راستەقینەی سەرنجەکان.\nئەوانی دیکە پێیان وابوو گشتپرسییەکە ”رەوایەتیی نێودەوڵەتیی” نابێت. لە میساقی نەتەوە یەکگرتووەکانەوە بۆ پەیماننامەی مۆنتێڤیدۆ، بەڵگەنامەکان بەردی بنەڕەتی یاسای نێودەوڵەتی پێکدێنن کە بە روونی دەریدەخەن کە گەلەکەمان مافی چارەی خۆنووسینی هەیە. ئەم رێککەوتننامانە ناڵێن کە گەلێک دەکرێت بێبەش بکرێت لە مافە بنەڕەتییەکانی ئەگەر هێزە دوور دوورەکان هەست بکەن کاتەکە گونجاو نییە بۆ ئەوان.\nئایا پشتگیریی رۆژئاوا بۆ کوردەکان لەگەڵ شەڕی دژ بە داعش دەستی پێدەکات و کۆتایی دێت لەو ساتەدا کە ئێمە داوای مافەکانی خۆمانمان کرد؟ ئایا ئەمریکا بە راستی بێدەنگیی هەڵدەبژێرێت کاتێک کە ئێمە رووبەرووی شەپۆلی هێزەکانی عێراق و تیرۆری بەکرێگیراوانی ئێران دەبینەوە؟\nبۆ ماوەی چەندین ساڵ، ئێمە لە شەڕی جیهانیی دژی تیرۆردا هەندێک شەڕی زۆر سەختمان کرد و لەم هەوڵەیشدا باجێکی گەورەمان دا. نابێت و پێویستە داوامان لێنەکرێت کە ئەو ناوچە کوردیانەی لەسەر حسابی خوێنی کورد ئازادکراون بدەینە حکومەتێکی عەرەبی ناسەقامگیر. پارە و چەکی زیاتری ئەمریکی رێگر نەدەبوو لە سوپا لاواز و کاریگەر لە ژێر وڵاتی دەرەکیدا خۆی رادەستی ژمارەیەک سەرپێچیکاری داعش لە ناو پیکاپدا نەکەن. ئەگەر داعش ئەو پێداویستییە سەربازییە ئەمریکییانەی دەستنەکەوتایە، ئەوا ئێمە ژمارەیەکی کەمتر قارەمانمان لەدەستدەدا.\nئێمە ناتوانین وەڵامی داوا بۆ قومارکردن بە داهاتووی منداڵەکانمان و ئەمنییەتمان بدەینەوە، ئەوەش بە خۆشحاڵی دەربڕین بە خەیاڵی مەترسیداری عێراقێکی یەکگرتوو. قوربانی زیاتری ئەمریکی و بڕی زیاتری دۆلاری باجەکەتان ، نەیدەتوانی خەونی عێراقێکی مەدەنی و ئارام بکاتە راستی. تەنیا هەرێمی کوردستان سەلماندوویەتی کە هاوبەشێکی سەقامگیری ئاشتیە. وەک جێگری فەرماندەی گشتی هێزە کوردییەکان، کە شوێنەواری برینەکانم شایەتحاڵی بەرخودانی دژی دیکتاتۆرییە، کەم کەس هەیە هێندەی من باش بتوانێت پاڵپشتی لەمە بکات.\nرۆژ لە دوای رۆژ، رێگا و چارەنووسی هەرێمی کوردستان و شوێنەکانی عێراق بە ئاراستەیەکدا دەڕوات کە گەڕانەوەی نییە. نە هێزە ناوچەییەکانی وەک ئێران و تورکیا و نە بەرژەوەندییە جیهانییەکانیش، چارەنووسی ئێمە یەکلایی دەکەنەوە.\nیەکلاییکردنەوەی ئەو چارەنووسە لە دەستی خۆماندایە، تەنیا خۆمان. کاتی ئەوە هاتووە جیهان ئەمە قبوڵ بکات. کاتی ئەوە هاتووە کە گەلی کورد باوەشێکی فەرمی بۆ ئەو داهاتوو و گەشە بکاتەوە کە لەبەردەمماندایە.\nوەرگێڕانی: عەلی زەڵمی و هۆشەنگ دارا


دەزگای FBI هۆشداری لەمەڕ مەترسی هاککەرە ئێرانییەکان ڕادەگەیەنێت\nی مانگی یازده ١٢, ٢٠٢١\nدەزگای لێکۆڵینەوەی فیدڕاڵی ئەمەیرکا FBI هۆشداری داوە بە کۆمپانیا ئەمەریکاییەکان لەمەڕ هاککەرە ئێرانییەکان و پێ ڕاگەیاندون کە هاککەرەکان سەردانی ماڵپەڕەکانی پەیوەست بە تاوانی سایبەری دامەزراوە بیانی و ئەمەریکایەکانیان کردووە بە ئامانجی دەستکەوتن و دزینی داتاکان لەو ماڵپەڕانە. هەروەها دەشڵێت دەکرێت ئەو زانیارییانە لەلایەن هاککەرەکانەوە دواتر بۆ هاککردنی ئەو دامەزراوانە بەکار بهێنرێن.\nکەناڵی CNN کە وێنەیەکی ئاگادارکردنەوەکەی دەستکەوتووە، لە راپۆرتێکدا سەرەڕای ڕاگەیاندنی هەواڵەکە، دەشڵێت لە ئاگادارکردنەوەکەیFBI دا کە هێشتا ڕوون نەبووەتەوە کە کام گروپ لە هاککەرە ئێرانییەکان لە پشتی ئەو کارەدان و هەروەها ئایا پەیوەندیان بە حکومەتی ئێرانەوە هەیە یان نە؟!\nبەرپرسانی ئەمەریکا ئێران لە دوای ڕوسیا و چین، وەک سێیەمین هەڕەشەی گەورەی سایبەری لە دژی ئەمەریکا ناو دەبەن. FBI لە راپۆرتێکدا پێشتر هۆشداری دابوو لەسەر سەردانی هاککەرە ئێرانییەکان لە ماڵپەڕی دارک وێب، کە زانیاری لەسەر قوربانییانی هاککردن بڵاودەکاتەوە.\nلە یەکێک لە دوا نمونەکانیشدا بەرپرسانی ئەمەریکا لە مانگی 10ی ساڵی ڕابردوو و دوابەدوای هەڵبژاردنی سەرۆکایەتی ئەمەریکا، زانیارییەکانی FBI و دەزگای ئاسایشی سایبەری ئەو وڵاتەیان لەسەر هاککردنی زانیاری دەنگدەرانی ئەمەریکا لە لایەن کۆماری ئیسلامی ئێرانەوە، پشتڕاستکردوە.


دەركەوتن و بڵاوبوونەوەی ئایینی مانی\nئەم ئایینە یەكێك بوو لەو ئایینانەی بە شێوازێكی خێرا و بەربڵاو بە كوردستاندا بڵاو بووەوە. بڵاوبوونەوەشی بۆ دەركەوتنی (مانی كوڕی پاتك/ 216-277ز) دەگەڕێتەوە كاتێك لە ساڵی (241ز) بانگەشەی هاتنەخوارەوەی سرووشی كرد و خۆی وەك دوایەمین پەیامبەرانی خودا ناساند. ئەو ساڵەش هاوكات بوو لەگەڵ كۆچی دوایی (ئەردەشێر كوڕی بابەك) دامەزرێنەری ئیمپراتۆڕیی ساسانی، كە زۆر هۆگری ئایینی زەردەشتی و نەیاری ئایینەكانی تر بوو.\nبە كۆچی دوایی پادشای ساسانیش، كۆتایی بەو گەشتەی هێنا، كە بۆ ناوچەكانی خۆرهەڵات و نیمچە دوورگەی هیند، ڕێكی خستبوو، بۆیە بەرەو پایتەختی ئیمپراتۆڕیی ساسانی گەڕایەوە، تا پشتیوانیی (شاپووری یەكەم/ 242-272ز) دووەمین پادشای ساسانی بۆ قبووڵكردنی ئایینەكەی وەربگرێت. لە گەڕانەوەشیدا، بە مەڵبەندە كوردنشینەكانی وەك (پارس، خوزستان، لورستان، شارەزوور، كرخینی، ئەربێلا، جزیرە، نوسێبین) تیپەڕی و پەیڕەوانی بۆ ئایینەكەی پەیدا كرد.\nدوای گەیشتنی (مانی)ش بە شاری (تەیسەفون)ی پایتەخت و دیداری لەگەڵ پادشای ساسانی، كاری لە (شاپووری یەكەم) كرد و توانیی لە ساڵی (242ز) پەیامەكەی وەك ئایینی فەرمیی دەوڵەتەكە قبووڵ بكات. هەروەها دەرفەتی پێ درا كار بۆ بڵاوكردنەوەی بكات. بۆ ئەو مەبەستەش، چەند گەشتێكی بۆ ویلایەتەكانی (ئەدیابێنێ، ئەكباتانا، ئاوسروێنێ)ی سنووری ئیمپراتۆڕیی ساسانی ئەنجام دا و كۆمەڵانی خەڵكی بۆ ئایینەكەی بانگهێشت كرد.\nئەوەیشی ڕۆڵی لە زوو باوەڕهێنانی پێكهاتەكانی نێو ئیمپراتۆڕیی ساسانی، لەوانەش كورد، گێڕا، كە هەرچی زووە باوەڕ بە ئایینەكە بهێنن، باوەڕهێنانی پادشای وڵات بوو بە ئایینەكە. هەروەها ئەو بانگەشانە بوو كە (مانی) وەك پەیامبەری ئایینەكە كردی، لەوانە بانگەشەكردن بۆ ئەوەی دوایەمین پەیامبەری خودایە و پەیامەكەی ڕاستترین و پاكترین و دوایەمین ئایینی مێژووی مرۆڤایەتییە.\nهەروەها لەو گەشتانەشی لە وەرزەكانی (بەهار و هاوینی) ساڵی (242ز) ئەنجامی دا، سەردانی چەندین گوند و شاری كوردنشینی كرد. لەوانە سەردانی شاری (كرخ سلوخ) كرد (دوو) ڕۆژ لێ مایەوە. دواتر چووە شاری (ئەربێلا) و (سێ) رۆژ لێی مایەوە. بەدوایدا سەردانی شارەكانی (نەینەوا، ڕوها، نوسێبین) و هەروەها (مەراغە، كەنگاوەر، حولوان)ی كرد و باوەڕی بەشێكی دانیشتوانەكانی بەدەست هێنا.\nچەندین نامەشی بۆ خوێندكار و پەیڕەوانیشی لەو شارانە نووسی، تا بە بەردەوامی ئەرك و بنەما و داواكانی ئایینەكەی بۆ پەیڕەوانیان ڕوون بكەنەوە و لە بڵاوكردنەوەی درێغی نەكەن. هەروەها خودی (مانی) سەردانی هەر شار و شارۆچكە و گوندێكی كردبێت، یان لە ڕێگای هاوەڵ و خوێندكارەكانییەوە، كاری بۆ بڵاوكردنەوەی ئایینەكەی كردبێت، بایەخ و پێگەی خۆی لەنێو پەیامبەرانی پێش خۆی و پەیامەكەشی لەنێو پەیامەكانی پێش خۆی خستبووە ڕوو. ئەوەش وای كردبوو، زیاتر بچێتە ناو خەڵك و باوەڕی پێ بهێنن.\nبایەخ و گرنگیی ئەم ئایینەش لای ئەو مەڵبەندە كوردنشیانە تەنیا باوەڕهێنان نەبوو بە ئایینێكی نوێ و سوودوەرگرتن لە پەیامێك، كە دەسەڵاتداری ساسانی باوەڕی پێهێنابێت، بەڵكوو كۆمەڵی كوردەواری لەو قۆناغەدا ئامانجی وەرگرتنی پەیامێك بوو كە پەیامبەرەكەی لەنێویاندا بێت و وەڵامی پرسیارەكانی ڕۆژیان بداتەوە. سەرەڕای دووركەوتنەوە لەو چەندین ئایین و بیروباوەڕانەی، یەكێتیی ڕۆحیی كۆمەڵگەی ئەو سەردەمەیان بەرەو پەرتەوازەیی و پەشێوی بردبوو.\nهەروەها دووركەوتنەوەیان بوو لەو كۆت و بەندە بەردەوام و بێ سنوورەی، مووغەكانی زەردەشتی بۆ سەر پەیڕەوانیان دروستیان كردبوو. بەتایبەت لەنێو توێژی (بازرگان، كاسبكار، پیشەوەر، جووتیار)ی ناوچە كوردنشینەكاندا. لەم بوارەدا بازرگانان و پیشەوەرانی شارەكانی (ئەربێلا، كرخ سلوخ، ڕوها، نوسێبین، ئەكباتانا، كەنگاوەر، حولوان) لە پێشەنگی یەكەمین باوەرهێنەرانی ئایینەكە بوون و پشتیوانییان لێ كرد.\nئەم دۆخەش تا ساڵی (252ز) مایەوە، چونكە لەو ساڵە بەدواوە (شاپووری یەكەمی ساسانی) وازی لەو ئایینە هێنا و پشتی تێكرد و بۆ ئایینی زەردەشتی گەڕایەوە. بەوەش ئەوانەی باوەڕیان بەو ئایینە هێنابوو، بوونە هاووڵاتیی پلە دوو و وەك پێشوو مافی دامەزراندن و پاداشتیان نەما. بەپێچەوانەوە، دووچاری سزا و كاردانەوەی توندی بەرپرسانی ساسانی بوونەوە. لەم دۆخە سیاسییە نوێیەشدا، لاپاڵی چیاكانی كوردستان بوونە یەكەمین وێستگەی داڵدەدانی (مانی) و باوەڕدارانی و دەربازكردنیان لە دەست بەرپرسانی ساسانی.\nئەمەو جگە لەوەی، فشار و چاودێریكردن و ڕاوەدوونان، مانییەكانی كوردستانیشی گرتەوە، بۆیە بڵاوبوونەوەی ئایینی مانی دوای ساڵی (252ز) لە كوردستاندا سنووردار كرا و باوەڕهێنان پێی بە قۆناغی نهێنیدا تێپەڕی.\nكاتێكیش، بەتایبەت دوای ئەوەی (مانی) لەسەر فرمانی (بارامی یەكەم/ 273-277ز)و لەژێر كاریگەریی (كەرتیر)ی مووغی گەورەی زەردشتییەكان لەخاچ درا و دوای گورینی پێستەكەی، سەری لە لاشەی جیا كرایەوە و بە دەرگای شاری (جوندیشاپوور)ەوە هەڵواسرا، بەمەش فشارێكی توندتر كەوتە سەر پەیڕەوانی و بڵاوبوونەوەشی لە كوردستاندا بەرتەسك بووەوە.\nبەم شێوەیە ئایینی مانی، تا دەركەوتنی ئایینی ئیسلام سەرباری فشاری زۆری ساسانییەكان، وەك یەكێك لە ئایینەكانی سەردەمەكە مایەوە و بوونی خۆی سەلماند. ئەمەو سەرباری چاودێریی توندی بەرپرسانی ساسانی لەسەریان، لەسەر باوەڕەكەیان مانەوە و كێبركێیان لەگەڵ ئایینەكانی (ئێزدی، كاكەیی، جوو، زەردەشتی، مەسیحی، مەزدەكی) كرد.


ماوه‌یه‌كه زۆر بیر له په‌روه‌ردگار ده‌كه‌مه‌وه به‌تایبه‌تى له‌م ڕه‌مه‌زانه‌دا،ئایا من چیبكه‌م تا ئه‌م خه‌یاڵه ناخۆشانه له مێشكم لابه‌م؟: ماڵپەڕی وەڵامەکان\nبیروباوه‌ڕماوه‌یه‌كه زۆر بیر له په‌روه‌ردگار ده‌كه‌مه‌وه به‌تایبه‌تى له‌م ڕه‌مه‌زانه‌دا،ئایا من چیبكه‌م تا ئه‌م خه‌یاڵه ناخۆشانه له مێشكم لابه‌م؟\nماوه‌یه‌كه زۆر بیر له په‌روه‌ردگار ده‌كه‌مه‌وه به‌تایبه‌تى له‌م ڕه‌مه‌زانه‌دا،ئایا من چیبكه‌م تا ئه‌م خه‌یاڵه ناخۆشانه له مێشكم لابه‌م؟\nمامۆستا گیان من ماوه‌یه‌كه زۆر بیر له په‌روه‌ردگار ده‌كه‌مه‌وه به‌تایبه‌تى له‌م ڕه‌مه‌زانه‌دا،ئایا من چیبكه‌م تا ئه‌م خه‌یاڵه ناخۆشانه له مێشكم لابه‌م .به‌ڵام شه‌یتانیش له ڕه‌مه‌زاندا به‌ستراوه‌ته‌وه ئه‌گه‌ر بڵێم ئه‌وه شه‌یتانه. خواى گه‌وره پاداشتان بداته‌وه.\nبیركردنه‌وه‌ى خراپ له خودى خواى گه‌وره وه‌سوه‌سه‌و فێڵى شه‌یتانه‌كانه له جنۆكه و ئاده‌میزاد بۆ ئه‌و مه‌سه‌له‌یه‌ش شاره‌زابوون و په‌ناگرتن به خواى گه‌وره چاره‌سه‌ره هه‌ركات ئه‌و ختورانه به دڵدا هاتن بڵێ :أعوذ بالله من الشيطان الرجيم . ئه‌نجا به‌ستنه‌وه‌ى شه‌یتانه‌كان له ڕه‌مه‌زاندا ڕاسته و فه‌رمووده‌ى صحيحي له‌سه‌ره كه پێغه‌مبه‌رى خوا صلى علیه سلم ده‌فه‌رموێ : (تغلق أبواب النار وتفتح أبواب الجنة وتصفد فيه الشياطين) رواه أحمد والنسائي . واته : ده‌رگاكانى دۆزه‌خ داده‌خرێن وه ده‌رگاكانى به‌هه‌شت ده‌كرێنه‌وه وه شه‌یتانه‌كان ده‌به‌سترێنه‌وه .\nبه‌ڵام هه‌موو جنۆكه‌كان نابه‌سرێنه‌وه كه‌وابوو شه‌یتانه‌كان جنۆكه‌ن به‌ڵام هه‌موو جنۆكه‌یه‌ك شه‌یتان نیه كه‌وابوو جنۆكه‌ى خراپ كه شه‌یتانیش نین ده‌توانن وه‌سوه‌سه‌ى خراپ دروست بكه‌ن به‌ڵام له‌رِه‌مه‌زاندا كه‌متر .\nمن توشى وەسوەسە هاتووم لە ڕاستى دا ئەو وەسوەسەى من توشى بومە لە كوفرەوە نزیكە ئایا چى بكەم عەلمانیەكان چەند جۆرن و حوكمى شەرع دەربارەیان چى یە؟ ئایا لەقورئاندا باسی یەکسانی لەنێوان پیاوان و ئافرەتاندا کراوە ؟ وە ئایا ئیسلام دینى یەکسانیە یان دادپەروەرى؟ ئایا ووشەی (ئیلحاد) مانای چیە ؟ حوکمی ئەو کەسە چیە کە ئینکاری سزای ناو گۆڕ دەکات ؟\nسەردان: ١,٠٣٠ بەش: بیروباوه‌ڕ\nپرسیاری دواترئایە چۆن بزانم سیحرم لێکراوە؟پرسیاری پێشترچۆنێتى ڕۆژوو گرتن لەو وڵاتانەى كە ڕۆژ تیایدا درێژە ؟


له به‌غدا لایه‌نه سیاسییه‌كان به نهێنى له‌باره‌ى هه‌ڵبژاردن كۆده‌بنه‌وه\nYou are at:Home»بابەتی گشتی»عێراق و جیهان»له به‌غدا لایه‌نه سیاسییه‌كان به نهێنى له‌باره‌ى هه‌ڵبژاردن كۆده‌بنه‌وه\nBy nuche.net on\t 2021/01/13 عێراق و جیهان\nچه‌ند سه‌رچاوه‌یه‌ك له به‌غداوه باس له‌وه ده‌كه‌ن، ئه‌مشه‌و له به‌غدا كۆبوونه‌وه‌یه‌كى داخراو له‌باره‌ى هه‌ڵبژاردن به‌ڕێوه ده‌چێت. ناوى ئه‌و لایه‌نانه‌نیش ئاشكرا ده‌كرێت كه داواى دواخستنى هه‌ڵبژاردن ده‌كات.\nهه‌رچه‌نده دوێنێ عه‌بدولحوسێن هینداوى راوێژكارى مسته‌فا كازمى سه‌رۆك وه‌زیرانى عێراق له لێدوانێكى رۆژنامه‌وانى دووپاتى له‌سه‌ر ئه‌وه كرده‌وه هیچ پێشنیارێك بۆ دواخستنى هه‌ڵبژاردنى پێشوه‌خته نییه.\nكه‌چى ئه‌مڕۆ رۆژنامه‌ى “عه‌ره‌بى جه‌دید” له چه‌ند سه‌رچاوه‌یه‌كى به‌رپرسه‌وه ئاشكراى كردووه، له به‌غدا مشتومڕێكى سیاسى له‌نێوان لایه‌نه سیاسییه‌كان هه‌یه و باس له دواخستنى هه‌ڵبژاردنه‌كان ده‌كرێت.\nله به‌شێكى راپۆرته‌كه باس له‌وه ده‌كرێت، شه‌وى رابردوو كۆبوونه‌وه‌كه‌ى سه‌رۆكایه‌تیه‌كانى عێراق به داخراوى به‌رێوه‌چووه. ئه‌مشه‌ویش كۆبوونه‌وه‌ی لایه‌نه شیعه‌كان به‌ڕێوه‌ده‌چێت بۆئه‌وه‌ى یه‌ك هه‌ڵوێستیان له‌سه‌ر هه‌ڵبژاردن هه‌بێت.\nراپۆرته‌كه ده‌ڵێ لایه‌نه عێراقییه‌كان ده‌بن به سێ گرووپ، هاوپه‌یمانى فه‌تح و ده‌وڵه‌تى یاسا و سادقون و چه‌ند لایه‌نێكى ترى شیعه، له‌گه‌ڵ لایه‌نه كوردییه‌كان داواى دواخستنى هه‌ڵبژاردن ده‌كه‌ن.\nگرووپى دووه‌م كه هاوپه‌یمانى نه‌سر و به‌ره‌ى ئینقازى سوننه و هاوپه‌یمانى قیواى سونه‌ن داوا ده‌كه‌ن بارودۆخ بره‌خسێنرێ ئینجا هه‌ڵبژاردن بكرێت.\nگرووپى سێیه‌میش حكوومه‌تى كازمى وهاوپه‌یمانى سائیروونه كه له‌لایه‌ن موقته‌دا سه‌دره‌وه پاڵپشتى ده‌كرێت، له‌گه‌ڵ ئه‌وه‌دان هه‌ڵبژاردن له كاتى خۆیدا بكرێت.\nرۆژنامه‌كه دووپات له‌سه‌ر ئه‌وه‌یش ده‌كاته‌وه، جارێكى تر حكوومه‌ت به بڕیاره‌كه داده‌چێته‌وه و چه‌ند رۆژێكى تر دوایین بڕیار له‌سه‌ر ئه‌و بابه‌ته ده‌درێت.


بەهرۆز جەعفەر: دۆزی کورد لە ئێران. – WTARIKURD\nلە ڕووی رۆحی “کوردبون” ـەوە، ئەوە سەروەرییەکی گەورەو پەیامێکی جوانە کە پێنج پێشمەرگەی کوردی چاپوک لەناو شارداو لە ئێران نمایش و تەحەددا ئەکەن. ئەو پەیامەی ئەو چەند گەنجە کوردە گەیاندیان زۆر گەورەیە بۆ کۆمارێکی ئیسلامی کە لەیەمەن و سوریاو عێراق دا حوکم ئەکات و پانتاییەکی زۆریشی لەسیاسەتی نێوچەیی و جیهانی دا هەیە، ئەوەتا چەند گەنجێک لەناو ئێراندا بە تەقەکردن و بە ئاڵای کوردستانەوە هەیبەتی ئەو کۆمارە ئەخەنە ژێر پرسیارەوە.\nئەگەرچی یەکێک لەو پرسە سیاسییانەی کەمترین بایەخم بۆی هەبوە، پرسی هێزە سیاسییەکانی کوردستانی ئێران (ڕۆژهەڵات)ـە. ئەویش لەبەر سێ هۆ:\nیەکەمیان/ هەمیشە گەورەترین گورز تورکیاو ئێران لە کوردی ئەدەن. بۆیە بە نیسبەت هێزە کوردییەکانی ئێرانەوە لە هەر پێنج کەسێکیان دووانیان یان لانی کەمی یەکێکیان سەر بە ڕژێمی ئێرانن، یان ئێران خۆی لەوێدا چاندونی” ئەو حیزبە کوردییانە بۆ خۆشیان ئەمە ئەزانن و دانی پیائەنێن”. ئینجا ئەمە بۆ کوردستانی تورکیاش وایە، زۆر زەحمەتە لە ئیستانبوڵدا لەگەڵ کرمانج دا مامەڵەکردن، نازانی کامەیان میتەو کامەیان ڕایەڵەی پەکەکە خۆیەتی.\nدووەم/ هێزە کوردییەکانی کە ئۆپۆزسیۆنی ئێرانن یەک و دوو – سێ نیین، زۆربەی کات ئەوەندە دووبەرەکی و ئینشیقاق ئەکەن و دواتر یەک ئەگرنەوە، چاودێرانیش تاقەتی تەماشاکردنیان نەماوە. ئایا ئەمانیش دوای گۆڕانکاری لە ئێران لەسەر گومرک و نفوسی سیاسیی شەڕی براکوژیی ناکەن؟. گەرەنتی ئەوە چییە؟. گەرەنتی ئەوە چییە کە دوو سبەی خەڵکی رۆژهەلات نەڵێن زەمانی “شا” و “ مەلاکان باشتربو!؟.\nسێهەم/ لەدوای نەمانی قاسملۆ و سادقی شەرەفکەندی، ئیتر بزاف و هێزی کوردیی لە ئێران خاوەنی گوتارێکی روون و جیهانبینییەکی بەربڵاو نیین. بۆ نمونە ئەمان ئەیانەوێ بەم پەرش و بڵاوییەوە کۆماری ئیسلامی بڕوخێنن یان داوا ئەکەن دەوڵەتەکە ڕەفتاری سیاسیی خۆی بگۆڕێت؟. داوای خود-موختاری ئەکەن یان سەربەخۆیی سیاسیی؟.یان ئەوەیە هەندێکیان دروستکراوی ئێران خۆیانن، هەندێکیان کوردێکی ڕاستەقینەن و شینی کوردبون و چەوسانەوەی کوردستان ئەکەن، ئەو هەندەکەی تریشیان خەریکی کەسابەت کردن و گومرک دانان و سەرانە لە خەڵک سەندن و خۆ- ژیاندنە لەسەر پرسەکە و جاروباریش خۆیان تێکەڵ بە بەبەزمی سعودییەو ئەمریکا دژی ئێران ئەکەن.\nلە کۆتاییدا، گەندەڵی یان دووبەرەکی ناوخۆیی کورد یەکسان نییە بە مردنی پرسی کورد. پرسی کورد گەیشتۆتە ترۆپک ئەبێت سەرکردەو بزاوتە کوردییەکان لەناوخۆیاندا یەکگرتوو بن و جیهانیش نا- عەدالەتی مێژوویی بەرانبەر بە کورد ڕاست بکاتەوە.\nهۆشیارجەمال: کەی ئەبین بە مرۆڤ؟


حکومەتی عەڕەبستان گوتوویەتی کە هاوپەیمانی عەڕەبی بە پێشەنگی ڕێاذ کەڵک وەرگرتن لە بۆمبەکانی هێشوویی درووستکراوی بەریتانیا لە یەمەن ڕادەگریت. عەڕەبستان دەڵیت بڕیاری داوە لە مەو بەدوا لە ئەو چەکە کەڵک وەرنەگرێت و ئەو بڕیارەی خۆشی بە حکومەت بەریتانیا ڕاگەیاندووە.\nدان پێهێنانی ڕێاذ بە کەڵک وەرگرتن لە بۆمبەکانی هێشوویی لە یەمەن، ڕۆژی دووشەمە و ٢٠ مانگ دوای چوونی عەڕەبستان بۆ شەڕی یەمەن و کوژران و برینداربوونی هەزاران مەدەنی لە ئەو وڵاتە دا ڕوودەدات. نیویۆڕک تایمز دەڵیت کە شەری یەمەن بۆتە هۆی کوژرانی ١٠ هەزار کەس و ملیۆنان کەسیش ئاوارە بوونە و ئەو وڵاتە هەرە هەژاری جیهانی تووشی دۆخێکی نالەبار کردووە.\nبە گوێرەی رۆژنامەی گاردیەن چاپی لەندەن، مایکل فاڵۆن وەزیری بەرگری بەریتانیا لە پارلمان پشتڕاستی کرد کە هاوپەیمانەتی عەڕەب "ژمارەیەکی سنووردار" لە بۆمبەکانی درووستکراوی بەریتانیای بەردەواتە خوار و پێشوازی لە بڕیاری سعودیا بۆ کەڵک لێوەرنەگرتن لە ئەو بۆمبانە دەکات.\nبەریتانیا و ٩٩ وڵاتی دیکە لە ئەو کەسانەن پەیماننامەی نیونەتەوەیی قەدەغەی بەکارهێنانی بۆمبەکانی هێشوویییان واژۆ نەکردووە کە ساڵی ٢٠٠٧ پەسند کرا. ئەمەریکا و عەرەبستانی سعودی ئەوەیان واژۆ نەکرد.\nڕێکخراوی لێخۆشبوونی نێونەتەوەیی پێشتر لە مانگی مای تاوانی خستە سەر هاوبەندی لەشکری بە ڕێبەری سعودیا کە لە شەڕی یەمەن دا لە ئەو بۆمبانەی ساختی بەریتانیا کەڵکیال لێوەرگیراوە. دوای بڵاوبوونەوەی ئەم ڕاپۆرتەی ڕێکخراوی لێخۆشبوونی نێونەتەوەیی بەریتانیا خەریکی لێکۆلینەوە لە سەر بە کارهێنانی ئەو بۆمبانە لە لایەن هاوبەندی بە ڕێبەری سعودییە.


super بێژەکردن: چۆن super بە ئینگلیزی, فەڕەنسی, ئەڵمانی, ئینتەرلینگوا, هوڵەندی, ئیسپرانتۆ, دانمارکی, بۆسنی, پۆرتووگالی, نەرویژی بۆکماڵ, پۆڵەندی, لوکسەمبورگی, چیکی, ڕۆمانیایی, ئیتالیایی, سویدی, سیربیایی, لاتینی, سلۆڤێنی بێژە بکەن\nچۆن گۆ دەکرێ super\nsuper بێژە کردن بە ئینگلیزی [en]\nsuper گۆکردنی بێژە کردن لەلایەن TopQuark (نێر لە بەریتانیا)\nsuper گۆکردنی بێژە کردن لەلایەن whiteo (مێ لە بەریتانیا)\nsuper گۆکردنی بێژە کردن لەلایەن enfield (مێ لە بەریتانیا)\nsuper گۆکردنی بێژە کردن لەلایەن Amags (نێر لە بەریتانیا)\nsuper گۆکردنی بێژە کردن لەلایەن mstakagi (مێ لە ویلایەتە یەکگرتووەکانی ئەمریکا)\nsuper گۆکردنی بێژە کردن لەلایەن ohhhwevad (نێر لە ویلایەتە یەکگرتووەکانی ئەمریکا)\nsuper گۆکردنی بێژە کردن لەلایەن go2rose (مێ لە ویلایەتە یەکگرتووەکانی ئەمریکا)\nsuper گۆکردنی بێژە کردن لەلایەن SeanMauch (نێر لە ویلایەتە یەکگرتووەکانی ئەمریکا)\nsuper گۆکردنی بێژە کردن لەلایەن rdbedsole (نێر لە ویلایەتە یەکگرتووەکانی ئەمریکا)\nsuper گۆکردنی بێژە کردن لەلایەن MarkPanghy (نێر لە ئوسترالیا)\nsuper گۆکردنی بێژە کردن لەلایەن rdkls (نێر لە ئوسترالیا)\nsuper گۆکردنی بێژە کردن لەلایەن ntamadb (نێر لە کەنەدا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی super بە ئینگلیزی\nهاوبەشکردنی بێژەی super بە ئینگلیزی:\nsuper نموونە لە دەستەوشەیەک\nSuper Mario World گۆکردنی بێژە کردن لەلایەن trice (نێر لە ویلایەتە یەکگرتووەکانی ئەمریکا)\nsuper بێژە کردن بە فەڕەنسی [fr]\nsuper گۆکردنی بێژە کردن لەلایەن apricot (نێر لە فەڕەنسا)\nsuper گۆکردنی بێژە کردن لەلایەن Tiers (نێر لە فەڕەنسا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی super بە فەڕەنسی\nهاوبەشکردنی بێژەی super بە فەڕەنسی:\nMerci pour la super discussion گۆکردنی بێژە کردن لەلایەن marclhynn (نێر لە بەلژیکا)\nextraordinaire گۆکردنی extraordinaire [fr]\nfabuleux گۆکردنی fabuleux [fr]\nincroyable گۆکردنی incroyable [fr]\nlamentable گۆکردنی lamentable [fr]\nmerveilleuse گۆکردنی merveilleuse [fr]\nmiraculeux گۆکردنی miraculeux [fr]\nsensationnelle گۆکردنی sensationnelle [fr]\nsurnaturelle گۆکردنی surnaturelle [fr]\nessence گۆکردنی essence [fr]\nsupercarburant گۆکردنی supercarburant [fr]\nsuper بێژە کردن بە ئەڵمانی [de]\nsuper گۆکردنی بێژە کردن لەلایەن Thonatas (نێر لە ئەڵمانیا)\nsuper گۆکردنی بێژە کردن لەلایەن hermanthegerman (نێر لە ئەڵمانیا)\nsuper گۆکردنی بێژە کردن لەلایەن Heira (مێ لە ئەڵمانیا)\nsuper گۆکردنی بێژە کردن لەلایەن JuKaRam (مێ لە ئوتریش)\nsuper گۆکردنی بێژە کردن لەلایەن Marilenium (مێ لە ئوتریش)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی super بە ئەڵمانی\nهاوبەشکردنی بێژەی super بە ئەڵمانی:\nDanke, super. گۆکردنی بێژە کردن لەلایەن Batardeau (لە ئەڵمانیا)\nDein Wissen über Sprachen ist super! گۆکردنی بێژە کردن لەلایەن Bartleby (نێر لە ئەڵمانیا)\nausgezeichnet گۆکردنی ausgezeichnet [de]\naußergewöhnlich گۆکردنی außergewöhnlich [de]\ntoll گۆکردنی toll [de]\nmodern گۆکردنی modern [de]\nklasse گۆکردنی klasse [de]\nsuper بێژە کردن بە ئینتەرلینگوا [ia]\nsuper گۆکردنی بێژە کردن لەلایەن McDutchie (نێر لە هۆڵەندا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی super بە ئینتەرلینگوا\nهاوبەشکردنی بێژەی super بە ئینتەرلینگوا:\nsuper بێژە کردن بە هوڵەندی [nl]\nsuper گۆکردنی بێژە کردن لەلایەن No_accent (نێر لە هۆڵەندا)\nsuper گۆکردنی بێژە کردن لەلایەن Dennis12 (نێر لە هۆڵەندا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی super بە هوڵەندی\nهاوبەشکردنی بێژەی super بە هوڵەندی:\nsuper بێژە کردن بە ئیسپرانتۆ [eo]\nsuper گۆکردنی بێژە کردن لەلایەن Telperien (نێر لە بەڕازیل)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی super بە ئیسپرانتۆ\nهاوبەشکردنی بێژەی super بە ئیسپرانتۆ:\nsuper بێژە کردن بە دانمارکی [da]\nsuper گۆکردنی بێژە کردن لەلایەن Menirtak (مێ لە دانمارک)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی super بە دانمارکی\nهاوبەشکردنی بێژەی super بە دانمارکی:\nsuper بێژە کردن بە بۆسنی [bs]\nsuper گۆکردنی بێژە کردن لەلایەن miracle07 (مێ لە بۆسنیا و هەرزەگۆڤینا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی super بە بۆسنی\nهاوبەشکردنی بێژەی super بە بۆسنی:\nMože, super گۆکردنی بێژە کردن لەلایەن Looney (مێ لە بۆسنیا و هەرزەگۆڤینا)\nsuper بێژە کردن بە پۆرتووگالی [pt]\nsuper گۆکردنی بێژە کردن لەلایەن Norma3 (مێ لە بەڕازیل)\nsuper گۆکردنی بێژە کردن لەلایەن Sirasp (مێ لە بەڕازیل)\nsuper گۆکردنی بێژە کردن لەلایەن thatra (مێ لە ئیسپانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی super بە پۆرتووگالی\nهاوبەشکردنی بێژەی super بە پۆرتووگالی:\nO elástico é super versátil, pode ser usado em diversas coisas diferentes. گۆکردنی بێژە کردن لەلایەن fefemsilva (مێ لە بەڕازیل)\nótimo گۆکردنی ótimo [pt]\nfantástico گۆکردنی fantástico [pt]\nsensacional گۆکردنی sensacional [pt]\nsuper بێژە کردن بە نەرویژی بۆکماڵ [no]\nsuper گۆکردنی بێژە کردن لەلایەن FredrikMH (نێر لە نۆرویژ)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی super بە نەرویژی بۆکماڵ\nهاوبەشکردنی بێژەی super بە نەرویژی بۆکماڵ:\nsuper بێژە کردن بە پۆڵەندی [pl]\nsuper گۆکردنی بێژە کردن لەلایەن Flamenco (نێر لە پۆڵەندا)\nsuper گۆکردنی بێژە کردن لەلایەن gorniak (نێر لە ئیتالیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی super بە پۆڵەندی\nهاوبەشکردنی بێژەی super بە پۆڵەندی:\nsuper بێژە کردن بە لوکسەمبورگی [lb]\nsuper گۆکردنی بێژە کردن لەلایەن piral58 (نێر لە لوکسەمبورگ)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی super بە لوکسەمبورگی\nهاوبەشکردنی بێژەی super بە لوکسەمبورگی:\nsuper بێژە کردن بە چیکی [cs]\nsuper گۆکردنی بێژە کردن لەلایەن bauerlukin (نێر لە کۆماری چێک)\nsuper گۆکردنی بێژە کردن لەلایەن quentos (نێر لە کۆماری چێک)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی super بە چیکی\nهاوبەشکردنی بێژەی super بە چیکی:\nMasturbace je super. گۆکردنی بێژە کردن لەلایەن PavelKocsmich (نێر لە کۆماری چێک)\nsuper بێژە کردن بە ڕۆمانیایی [ro]\nsuper گۆکردنی بێژە کردن لەلایەن Lilianuccia (مێ لە ئیتالیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی super بە ڕۆمانیایی\nهاوبەشکردنی بێژەی super بە ڕۆمانیایی:\nsuper بێژە کردن بە ئیتالیایی [it]\nsuper گۆکردنی بێژە کردن لەلایەن Heracleum (نێر لە ئیتالیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی super بە ئیتالیایی\nهاوبەشکردنی بێژەی super بە ئیتالیایی:\nsuper بێژە کردن بە سویدی [sv]\nsuper گۆکردنی بێژە کردن لەلایەن ret001 (نێر لە سوێد)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی super بە سویدی\nهاوبەشکردنی بێژەی super بە سویدی:\nsuper بێژە کردن بە سیربیایی [sr]\nsuper گۆکردنی بێژە کردن لەلایەن Miljana (مێ لە سربیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی super بە سیربیایی\nهاوبەشکردنی بێژەی super بە سیربیایی:\nsuper بێژە کردن بە لاتینی [la]\nsuper گۆکردنی بێژە کردن لەلایەن gurtuju (نێر لە ئیتالیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی super بە لاتینی\nهاوبەشکردنی بێژەی super بە لاتینی:\nsermo super sepulchrum گۆکردنی بێژە کردن لەلایەن giorgiospizzi (نێر لە ئیتالیا)\nDeus super omnia گۆکردنی بێژە کردن لەلایەن Covarrubias (نێر لە ئیسپانیا)\nsuper بێژە کردن بە سلۆڤێنی [sl]\nsuper گۆکردنی بێژە کردن لەلایەن whitelion (مێ لە سلۆڤێنیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی super بە سلۆڤێنی\nهاوبەشکردنی بێژەی super بە سلۆڤێنی:\nsuper بێژە نەکراون لە:\nsuper تۆمارکردنی گۆکردنی super [eu] دەزانن چۆن "super" بێژە بکەن؟\nsuper تۆمارکردنی گۆکردنی super [ind] دەزانن چۆن "super" بێژە بکەن؟\nداخوازی بێژە کردنی نوێ بێژە کردن بە: ئەڵمانی ئەندۆنیزیایی ئیتالیایی ئیسپرانتۆ ئینتەرلینگوا ئینگلیزی باسکی بۆسنی پۆرتووگالی پۆڵەندی چیکی دانمارکی ڕۆمانیایی سلۆڤێنی سویدی سیربیایی فەڕەنسی لاتینی لوکسەمبورگی نەرویژی بۆکماڵ هوڵەندی


ھێمن ھەورامی وەڵامێکی توند سەعدی ئەحمەد پیرە دەداتەوە\nلەمیانی بەرنامەیەکی کەناڵی ئێن ئاڕ تی، سەعدی ئەحمەد پیرە، وتەبێژی یەکێتی ھێمن ھەورامی، راوێژکاری مەسعود بارزانی، سەرۆکی پارتیی تۆمەتبارکرد بەوەی "لە ریفراندۆمدا دەستی بارزانی بڕیوە"، لەبەرامبەریشدا سکرتێری رۆژنامەوانیی ھێمن ھەورامی وەڵامێکی تونی سەعدی پیرەی دایەوە و دەڵێت: " ناھەقی ناگرین پاش خیانەتی ١٦ی ئۆکتۆبەر قسەکانی سواون و گومرگیان لەسەر نییە.\nلەمیانی بەرنامەی تاوتوێ-ی کەناڵی ئێن ئاڕ تی و لەوەڵامی پرسیارێکدا سەبارەت بە بۆچونی ھێمن ھەورامی، راوێژکاری مەسعود بارزانی، سەرۆکی پارتی دیموکراتی کوردستان کە وتبوی لەناو ھێزە کوردییەکان پارتی زۆرینەی پەرلەمانی بەدەست دەھێنێتەوە، سەعدی ئەحمەد پیرە وتی: "من نازانم، ھێمن ھەورامی جارێکی دەستی کاک مەسعودی بڕی لە مەسەلەی ریفراندۆمدا".\nوتیشی: بە مەزەندەی ئێمە بەڵێ پارتی دەنگی لە حزبەکانی دیکە و لە یەکێتیش زیاتر دەبێت، بەڵام پارتی زۆرینەی موتڵەق بەدەست ناھێنێت\nلە وەڵامی ئەو وتانەی سەعدی پیرە، سەنگەر ھەورامی، سکرتێری رۆژنامەوانیی ھێمن ھەورامی رونکردنەوەیەکی بڵاوکردەوە و تیایدا راگەیاند: " شەرمە بۆ سەعدی پیرە بڵێت ھێمن ھەورامی لە ریفراندۆم دەستی بارزانی بڕی، چونکە خودی کاک سەعدی ئەندامی ئەنجوومەنی باڵای ریفراندۆ بوو، نوێنەری یەکێتی بوو لەھەموو کۆبوونەوەکاندا پشتگیری بڕیار و ئەنجامدانی ریفراندۆمی کردووە."\nدەشڵێت: " بەڵام ناھەقی ناگرین پاش خیانەتی ١٦ی ئۆکتۆبەر و نەمانی جەماوەر و بچووکبوونەوەی بەردەوامیان، بۆیە تەوازنی سیاسی لە دەستداوەو قسەکانی سواون و گومرگیان لەسەر نیە".\nدەقی وەڵامەکەی سکرتێری رۆژنامەوانی ھێمن ھەورامی بۆ سەعدی ئەحمەد پیرە:\nدەقی وەڵامی سکرتێری رۆژنامەوانی ھێمن ھەورامی بۆ سەعدی پیرە\nدوای دەسپێکی ھەڵبژاردنەکان، و ئەو گڕووتینەی کەلە جەماوەرە نەپساوەکەی پارتیدا دەبینرێت. زۆربەی لایەنە سیاسیەکانی ھەرێمی کو‌ردستان و تەنانەت عێراقیش، کەوتوونەتە نێو بارێکی سایکۆلۆژی و ھەڵچوونیان پێوە دیارە. ئیدی ئەم جۆرە ھێستریایە، وەھایکردووە بە جۆرەھای جۆر قیژەقیژو جۆرە دەنگێکیان لێوەدێت، کەلە دەنگی کەسێک دەچێت لەسەرە مەرگدابێت.\nلەبەرنامەیەکی تایبەتی تەلەفزیۆنی ئێن ئاڕتی زمانحاڵی نەوەی نوێ، کە لەگەڵ سەعدی ئەحمەد پیرە، ئەندامی مەکتەبی سیاسی یەکێتی نیشتیمانی کوردستان و لەھەمانکاتدا وتەبێژی حزبەکەیەتی ئەنجامدرا. لەچوارچێوەی بەرنامەکەدا چەندین پرسیاری ئاڕاستەکرا، لەوەڵامدانەوەی پرسیارەکاندا، ئەو بارە سایکۆلۆژییەی کە لە ئەنجامی کارەکانی رابردوویاندا و بێ وەڵامیان بۆ خەڵکی کوردستان، لەھەمانکاتیشدا کەرنەڤاڵە پڕ جۆش و خرۆشەکانی پارتی لە ھەرێمی کوردستان و تاراوگەدا وەڵامەکانی بەلاڕێدا دەبردن، لەوەڵامی پرسیارێکدا ئایا پێتان وایە پارتی براوەی یەکەمێکی زۆرینە دەبێت لەھەڵبژاردنەکاندا، کە لە لێدوانێکیدا ھێمن ھەورامیدا، وەھای وتووە؟ لەوەڵامدا سەعدی پیرە دەڵێت " ھێمن ھەورامی لە ریفراندۆمدا دەستی بارزانی بڕی".\nوەک سکرتێری رۆژنامەنووسی ھێمن ھەورامی، بە پێویستی دەزانم لەم بارەیەوە ھەندێک راستی بخەینەڕوو. لەبەر نالەباری باری دەروونی کاک سەعدی، کەلە دوای شکستە یەک لەدوای یەکەکانی و جیابوونەوەی بەردەوامی باڵەکانی ناو یەکێتی، کە بۆتە ھۆی بچووکبوونەوەی بەردەوامیان، پێم باش نیە بچینە زۆر وردەکاری دیکەوە. شەرمە بۆ سەعدی پیرە بڵێت ھێمن ھەورامی لە ریفراندۆم دەستی بارزانی بڕی، چونکە خودی کاک سەعدی ئەندامی ئەنجوومەنی باڵای ریفراندۆ بوو، نوێنەری یەکێتی بوو لەھەموو کۆبوونەوەکاندا پشتگیری بڕیار و ئەنجامدانی ریفراندۆمی کردووە.\nبەڵام ناھەقی ناگرین پاش خیانەتی ١٦ی ئۆکتۆبەر و نەمانی جەماوەر و بچووکبوونەوەی بەردەوامیان، بۆیە تەوازنی سیاسی لە دەستداوەو قسەکانی سواون و گومرگیان لەسەر نیە. چۆن پارتی لەساڵی ٢٠١٤ لە تاراوگە یەکەم بوو، بێگومان یەکێتییەکانی تاراوگە بەھۆی چەند کەسێکی وەک سەعدی پیرە کە بەرپرسی پەیوەندییەکان و شانازی برایم ئەحمەد کە بەرپرسی ناوەندی دەرەوەی یەکێتی و جەماعەتی ١٦ی ئۆکتۆبەرەوە، تا دێت لاوازتر دەبن. بەدڵنیاییەوە لەم ھەڵبژاردنانەی ٢٠١٨دا کوردانی تاراوگە زیاتر سزای کاک سەعدی و شاناز برایم ئەحمەد دەدەن و پارتی بە یەکەمێکی بەھێزەوە ھەڵبژاردنەکان دەباتەوە.\nھەروەھا لە بەرامبەر کاریزما و خستنەڕووی راستیەکان لە لایەن کاک مەسرور بارزانیەوە وەھا شێواون، بە قیرە قیڕی کاڵفامەکانیان دەیانەویت سەرنجی خەڵک بە لارێدا ببەن.\nخەڵکی کوردستان زۆر لەوە ھوشیار ترن و زاکیرەشیان جمەی دێت لە تۆڵەکردنەوەی ١٦ی ئۆکتۆبەر. کاک سەعدی، تاوانبارێکی بەردەم دەستەڵاتێکی دیکتاتۆر، نەجاتبوونی ئاسانترە لە تاوانبارێک کەسزاکەی لای میللەت بێت.\nسکرتێری رۆژنامەنووسی ھێمن ھەورامی\n5 مانگ پێشتر - May 8 2018 11:29PM


زنجیرە وتووێژێك لەگەڵ ١٢حيزب و لایەنی سیاسیی ڕۆژهەڵات: پارتی ئازادیی كوردستان - VOK Radio\n* پرسیاری یەكەممان با ئەوە بێت، ماوەیەكە لە رۆژهەڵاتی كوردستان خەباتی چەكداری سەری هەڵداوەتەوە و ئەو شێوازی خەباتەش خوێندنەوەى جیاوازی بۆ دەكرێ، بەتایبەتی لەم دۆخەدا كە رۆژهەڵاتی ناوین بەرەو گۆڕانكاریى ژیوپۆلۆتیكی هەنگاو هەڵدەگرێ، هەڵوێستی ئێوە لەو بارەیەوە چییە؟\n** پرسیارەکە بە رادەیەکی زۆر گشتییە. لە حاڵێکدا، ئەو پرۆسەیە گشتیی نییەو تایبەتە. ئەوەی راشکاوانە لەم بابەتە دواوە و بە کردەوەش ئەنجامی داوە پارتی ئازادیی کوردستانە. ئایا تۆ لایەنێکی دیکە شک دەبەی کە باسی لە هەڵگیرسانەوەی خەباتی چەکداری کرد بێت، ئایا تۆ هێزێکی دیکە بێجگە لە پارتی ئازادیی کوردستان شک دەبەی کە بڵێ، هێزەکانمان هێرشی کردە سەر فڵان و فیسار پێگەی دوژمن، یان قافڵەی فڵانە کاربەدەستی تیرۆریستی ئێران؟ بەڵێ پارتی ئازادیی کوردستان لە رێگای باڵێ چەکداری خۆی لە ناو شارەکانی رۆژهەڵاتی نیشتمان، لە بەهاری ئەمساڵەوە تا ئێستا ٦ عەمەلیاتی سەرکەوتووی دژی هێزە داگیرکەر و تێرۆریستەکانی ئێران، ئەنجام داوە. کۆی فاکتەرە کوردستانی و ئێرانییەکان، لە بەهاری ئەمساڵەوە ئێمەی هێنایە سەر ئەو بڕیارە کە شانە چەکدارەکانی پارتی ئازادیی کوردستان کە وەک" هەڵۆکانی ئازادیی کوردستان- رۆژهەڵات" هاتوونەتە ناسین، لە هەر کوێ کات و شوێنیان بە باش زانی، هێز و پێگەکانی دوژمنی داگیرکەر بەر هێرشی خۆیان بدەن.\n** هەلومەرجی باشووری کوردستان و پێوەندییەکانیان لە گەڵ ئێران و لە گەڵ رۆژهەڵاتی کوردستان و سروشتی میدیاکان ئەم دابەش بوونەی لێکەوتووەتەوە. ئێمە گلەیی لەو بەشە ناکەین کە بە هۆی بەرژەوەندیی و پێوەندییەکانیانەوە گەڵ تاران و هەروەها سروشتی میدیاکانی، لە خۆی رانابینێ باسی رۆژهەڵاتی کوردستان و بزووتنەوە سیاسییەکەی و خەباتی رۆڵەکانی بکا. ئەگەر قسەیەکمان هەبێت لە گەڵ ئەو بەشەیە کە ئەو حاڵەتەی نییە، بەڵام راستییەکان وەک خۆی ناگوێزێتەوە. ئێوە چاو لەو میدیایانە بکەن کە هەواڵی شەڕ و تێکهەڵچوونەکانی رۆژهەڵاتی کوردستان دەگوێزنەوە. لە زۆربەی حاڵەتەکاندا کێچێک کراوەتە گایەک و گایەک کراوەتە کێچێک! دەتوانم بڵێم زیاترین سانسۆر لە سەر چالاکییەکانی پارتی ئازادیی کوردستانە. جا ئەو سانسورە ش هەر لە سەر ئەو بەشە لە چالاکییەکان نییە کە لە رۆژهەڵات ئەنجام دەدرێ. بەڵکوو تەنانەت جەنگ و فیداکاریی و رۆڵی گەورەی هێزەکانی پارتی ئازادیی کوردستان، لە گەڵ هێزەکانی داعش، هێندێک لە میدیایانە بایکۆتی رەهایان کردوە وئەوانی دیکەشیان رێژەیەکی زۆر کەمی لێ بڵاو دەکەنەوە.\n** ئێمە نە ئێرانێکی یەکگرتوو و یەک ناسنامە دەبینین و نە ئۆپوزیسیۆنێکی ئێرانی. ئێران بریتیە لە دەوڵەتێک کە چەند نەتەوە و چەند نیشتمان و چەند زمانی جیاواز پێکەوە پینەکراون و بە دەسەڵاتێکی توتالیتێری داگیرکەر راگیراوە. فارسەکان خاوەن سەروەریی سیاسین و ئەوانیتر بندەست و داگیرکراون. ئەوەش کە بە هەڵە پێی دەگوترێ: "ئۆپۆزیسیۆنی ئێرانی"، لە راستیدا بریتییە لە تاک و گرووپ و رێکخراوەکانی نەتەوەی فارس.\nئێمە وەک پارتی ئازادیی کوردستان، هێزکی نەتەوەیی کوردستانیین و ئامانجمان رزگاری و سەربەخۆیی کوردستانە. ئێمە خاڵێکی هاوبەشمان لە گەڵ ئەو ئۆپۆزیسیونە نییە. پرسی ئێمە، پرسی سەروەرییە، پرسی حاکمیەت و دەوڵەت و سنوورە. پرسی ئەوان کێشە لە گەڵ سیستەمی سیاسییە. بۆیە لە نێوان ئێمە و ئەو ئۆپۆزیسیۆنەدا، خاڵی هاوبەش نییە و لە روانگەی ئیمەوە، دەستاو دەست کردنی دەسەڵات لە نێوان، باڵەکانی نەتەوەی فارس دا لە تاران، هیچ لە پرسی کورد ناگۆڕێ. ئێمە ئەگەر بیر لە شتێ بکەینەوە ئەوەیە کە لە گەڵ ئەواندا وەک دوو دەوڵەت دراوسێیەکی باش بین بۆ یەک نەک یەک ماڵ. چونکە کورد لە یەکماڵیی لە گەڵ ئەوان تەنیا کارەساتی دیتووە. ئایا ٥٠٠ ساڵ تاقیکردنەوە بەس نییە؟\n** ئەوە باسێکی زۆر هەڵدەگرێت، لە تاقەتی ئەم دیمانەیەدا نییە. خۆزگە دەرفەتێک هەڵکەوێ تا لە سەر ئەم پرسە بە تێروتەسەلی بدوێم. لەو کاتەوە بزووتنەوەی نەتەوەیی کورد لە رێگای راستەقینەی خۆی ترازاو هێزە سیاسیەکانی لە ئامانجی سەربەخۆیی و بەدەوڵەتبوونەوە، چوونە پێگەی ئۆپۆزیسیۆنی دەوڵەتە داگیرکەرەکان و بە پێوەری ئۆپۆزیسیۆن ستراتیژی دێموکراتیزەکردنی دەوڵەتی داگیرکەریان گرتەبەر، پرۆژەی نەتەوەیی باری کرد. هاوکات دابەشکرانی کوردستان و دابەشبوونی ناسیۆنالیزمی کورد، بوونە لەمپەڕ لە سەر رێگای خەمڵینی ئەم پرۆژە نەتەوەییە. دابەش بوونی بزووتنەوەی کورد بە سەر هێزە جیاوازەکان و جۆری پارسەنگی هێز لە نێوانیاندا، لە هۆکارەکانیتری ئەم دۆخەیە.\n** بە شاهیدی بەڵگەنامەکان، پارتی ئازادیی کوردستان، داهێنەری بیری دامەزراندنی بەرەی کوردستانییە لە رۆژهەڵاتی کوردستان و ئەوەی پێمانکراوە لەم پێناوەدا کردوومانە. بەڵام بەداخەوە ئاکامی نەبوو. ناشمانەوێ، بەشداری بازاڕی دروشمدانی بێ کردەوە و فریودەرانە بین. بۆیە لە حاڵی حازردا پارتی ئازادیی کوردستان تەنیا حیساب لە سەر هێز و تواناکانی خۆی دەکا بۆ جەنگی دژەتێرۆر لە رۆژهەڵات و لە باشووری کوردستان. لە رۆژهەڵات دژ بە داگیرکەرانی بەر فەرمانی تاران و لە باشوور دژ بە دەوڵەتی خەلافەتی داعش.\n** هەر کات و لە هەر کوێ، تەرازوی هێز لە نێوان چەند دەوڵەت، یان کۆمەڵێک حیزبی سیاسیدا بگۆڕدرێ، ئەوانەی هەست بە مەترسیی لە بەهێز بوونی دەوڵەت، یان حیزبێکی دیکە دەکەن، بۆ کۆنترۆڵی دۆخەکە یان گێڕانەوەی هاوسەنگیی، روو لە هاوپەیمانێتی دەکەن... بە پانەوە دیارە کە تەرازووی هێز بە قازانجی پارتی ئازادیی کوردستان گۆڕاوە. هەوڵی شەش لایەنە سیاسییەکە بۆ جۆرێک لێک نزیکبوونەوە و تەریکخستنی پارتی ئازادیی کوردستان، لەو چوارچێوەیەدا دەخوێندرێتەوە. من پیرۆزبایی لەو هەنگاوەیان دەکەم.\n** ئەو بابەتە، بەشێک نییە لە مەشغەڵە و سەرقاڵییەکانی ئێمە.\n**بەداخەوە، رۆژاواییەکان هیچ سیاسەتێکی لێبڕاوانەیان بەرانبەر پێشێلکاریی و یاخیگەرییەکانی تاران نەبووە، هەر بۆیەش نەک هەر بابەتێک بە ناوی رێفۆرم و چاکسازیی لە ئارادا نییە، بەڵکوو، تاران لە سێبەری ئەو سیاسەتە نادروستە جیهانییەدا، زیاتر لە جاران بە زەبری کوشت و بڕی خەڵک، حوکم دەکا.\n** دیارە بەرژەوەندییەکانی خۆیان لەو سیاسەتەدا دەبیننەوە، بە بێ گوێدانیان بە ئەرکی ئەخلاقییان.\n** ئەو گریمانەیە لە حاڵی حازردا مەحاڵە. حاڵەتێکی وا تەنیا لە کاتی گۆڕانی تەرازوی هێز لە نێوان کوردو تاراندا بە قازانجی کورد، دەتوانێ وەک ئەگەرێک روو بدا. وەک ئەزموونی شەڕی سێ مانگە و گفتوگۆکانی نێوان دەستەی نوێنەرایەتی گەلی کورد و تاران. یان وەک راپەڕینی باشووری کوردستان و گفتوگۆ نێوان کورد و بەغدا... لە ئەگەرێکی وادا، خەون و خەمی ئێمە "مافی چالاکیی سیاسی و مەدەنی" نییە، بەڵکوو کارکردنە بۆ راگەیاندنی سەربەخۆیی کوردستان، جا یان لە رێگای رێفراندۆمەوە، یان بە جاڕدان.


نزیکەی ٢٠٠ ژنی کورد کێبڕکێی بەدەستهێنانی کورسیی دەکەن - RojNews\n١٤٦ ژنی کورد بۆ هەڵبژاردنی ئەنجومەنی نوێنەرانی عێراق کێبڕکێی بەدەستهێنانی کورسیی دەکەن و بەگشتییش لەسەر لیستە کوردییەکان ١٧٩ کەس لە تەوای عێراق خۆیان کاندید کردووە.\nبڕیارە ١٢/ئایاری٢٠١٨ هه‌ڵبژاردنی ئەنجومەنی نوێنەرانی عێراق به‌ڕێوه‌بچێت، ٨٨ حزب و هاوپەیمانیی تێیدا بەشدارن و کێبڕکێ لەسەر بەدەستهێنانی ٣٢٩ کورسیی دەکەن.\nبەگشتیی لە عێراق-دا، شەش هەزار و ٩٠٤ کەس کاندیدن و نزیکەی چوار هەزار و ٨٥٠ کاندیدیان پیاون و دوو هەزار و ٥٤ کاندیدەکەی دیکەش ژنن، کە دەکاتە رێژەی ٧٥. ٢٩%.\nلە عێراق ٢٤ ملیۆن کەس مافی دەنگدانیان هەیە و لەو ژمارەیەش سێ ملیۆن و ١٤٤ هەزار و ٧٣٠ کەس-یان لە هەرێمی کوردستانن، هەروەها ٥٢ هەزار بنکەی دەنگدان لە سەرتاسەری عێراق بەڕووی دەنگدەران-دا دەکرێتەوە.\nلە هەرێمی کوردستان ٢٥ لیست و هاوپەیمانیی و دوو کەسایەتی سەربەخۆ بەشدارن و ٥٠٣ کەس خۆیان بۆ هەڵبژاردنەکان پاڵاوتووە، لەوانەش ٣٥٧ کەس پیاو و ١٤٦ کەسیان ژنن، بەگشتییش لە پارێزگاکانی عێراق و لەسەر لیستە کوردییەکان ١٧٩ کاندیدی ژن هەن، ژمارەیەک ژن-یش لەسەر لیستە عەرەبییەکان خۆیان کاندید کردووە.\n٤٦ کورسی بۆ سێ پارێزگاکەی هەرێمی کوردستان لە ئەنجومەنی نوێنەرانی عێراق دابین کراوە، لەوانەش، ١٦ کورسی بۆ پارێزگای هەولێر، ١٨ کورسی بۆ پارێزگای سلێمانی و ١٢ کورسی بۆ پارێزگای دهۆک.\nلەم بەدواداچوونەدا ڕێژەی کاندیدەکان و بەتایبەتی کاندیدی ژن دەخەینەڕوو:\nیەکێتی نیشتیمانی کوردستان لە پارێزگاکانی بەغدا،دهۆک، دیالە، هەولێر، کەرکوک، نەینەوا و سلێمانی ٢١٠ کاندیدی هەیە و تەنها ٣١ کاندیدیان ژنن، واتا بەڕێژەی ١٤.٧٦% ژنن .\nپارتی دیموکراتی کوردستان-عێراق لە کۆی ١٦٠ کاندید لە پارێزگای سلێمانی و هەولێر و دهۆک و دیالە و نەینەوا تەنها ٤٥ کاندیدی ژنە، بەمەش دەبێتە ڕێژەی ٢٨.١٣ % .\nبزوتنەوەی گۆڕان لە کۆی ٣٩ کاندید لە پارێزگای سلێمانی و هەولێر و دهۆک تەنها ٨ کاندیدی ژنە، واتا بە ڕێژەی ٢٠.٥١%.\nهەرچی کۆمەڵی ئیسلامیشە، لە پارێزگاکانی سلێمانی و هەولێر و دهۆک ١٥ کاندیدی هەیە، کە تەنها ٢ کاندیدیان ژنن واتا ١٣.٣٣ % ژنن.\nهەروەها، لیستی هاوپەیمانی بۆ دیموکراسی و دادپەروەری کە ٨٥ کاندیدن لە سلێمانی و هەولێر و دهۆک تەنها ٢٣ کاندیدی ژنی هەیە، کە دەکاتە ٢٧.٦%.\nیەکگرتووی ئیسلامیش، لە دهۆک، هەولێر، کەرکوک، نەینەوا و سلێمانی ٦١ کاندیدی هەیە کە ١٧ کاندیدی ژنە ٢٧.٨٧%.\nحزبی شیوعیش لە پارێزگای سلێمانی و کەرکوک و دیالە تەنها ١٣ کاندیدی هەیە و لە سلێمانی ٥ کاندیدیان هەیە کە سەرجەمیان ژنن و لە کەرکوک و دیالەش لە کۆی ٨ کاندید ٢ کاندیدی ژنن، ئەمەش یەکەمین حزبە کە توانیویەتی گرنگی زیاتر بە پێگەی ژنان بدات و هانیان بدات بۆ زیاتر تێکەڵبوونیان بە کاری سیاسی کەدەکاتە ٥٣.٨٥%.\nحزبی سۆسیالستی کوردستان، ٢٥ کاندیدی هەیە و تەنها ٩ کاندیدی ژنە، تەنها لە یەک پارێزگا سەرۆکی لیستەکەی ژنە ئەویش لە پارێزگای سلێمانیە کە دەکاتە ٣٦%.\nلیستی نەوەی نوێ، کە پێکهاتووە لە جوڵانەوەی نەوەی نوێ، تەڤگەری ئازادیی کۆمەڵگەی کوردستان و بەرەی دیموکراسیی گەل، لە ئەنبار، بەغدا، دهۆک، دیالە، هەولێر، کەربەلا، کەرکوک، میسان، نەینەوا و سلێمانی ژمارەی کاندیدەکانیان ١١٨ کاندیدە و ٣١ کاندیدی ژنن و هیچ سەرۆک لیستێکی ژنی نیە، کە دەکاتە ٢٦.٢٧%.\nهەروەها لیستی نیشتیمان کە پێکهاتووە لە( گۆڕان و کۆمەڵ و هاوپەیمانی بۆ دیموکراسی و دادپەروەری) لە پارێزگاکانی دیالە، کەرکوک و نەینەوا ١٨ کاندیدیان هەیە کە ٦ کاندیدی ژنە و لە دیالە ژنێک سەرۆکایەتی دەکات، بەمەش ڕێژەی ٣٣.٣٣% ژنە.\nلە سەرجەم ئەو لیستانەی کە باسکران کەمترین ژن بە سەرۆکی لیستەکانیان دانراون، کە لەخوراوە بە خاڵ روونیدەکەینەوە:\n١-یەکێتی نیشتیمانی کوردستان لە کۆی پارێزگاکان تەنها لە سلێمانی د.جوان ئیحسان، سەرۆکی لیستە.\n٢-پارتی تەنها لە دهۆک سەرۆکی لیستەکەی ژنە کە ئەویش ڤیان سەبری-یە.\n٣-یەکگرتوو تەنها لە کەرکوک سەرۆکی لیستەکەی ژنە، کە ئەویش جوان حەسەن عارفە، هەروەها لە هەولێر و سلێمانی ڕیزبەندی دووەمی بە ژن داوە کە ئەوانیش کەژاڵ نوری و ناسک تۆفیق-ن.\n٤-شیوعی لە سلێمانی سەرجەم کاندیدەکانی ژن بوون، کەواتە سەرۆکی لیستەکەیشی ژنە، کە ناوی شلێر ڕەشیدە.\n٥-سۆسیالیست لە سلێمانی سەرۆکی لیستەکەی ژنە، کە ئەویش ناوی تانیا تاهیرە، وە لە دهۆک و دیالەش ڕیزبەندی دووەم ژنن کە ئەوانیش ڤیان یاسین و ئەمەل حسونی-ن.\n٦- نەوەی نوێشە، هیچ ژنێک سەرۆکایەتی لیست ناکات، بەڵام ڕیزبەندیی دووەمی بە چوار ژن داوە لە هەریەکە لە پارێزگاکانی سلێمانی و میسان و سەڵاحەدین و دیالە، کە ئەوانیش یوسرا ڕەجەب و ڕوئی سەبری و ڕووناک مەجید و ڕابیعە عەباسە.\n٧-هاوپەیمانیی بۆ دیموکراسیی و دادپەروەریش ڕیزبەندی یەکەمی نەداوە بە ژن بەڵکو دووەمی بە ژن داوە لە هەریەکە لە پارێزگاکانی سلێمانی و کەرکوک کە ئەوانیش خانم ڕەحیم و فائیزە تاڵبە.\n٨-لیستی نیشتیمانیش کە لە سێ پارێزگا بوونی هەیە تەنها لە دیالە ژنێک بە ناوی ئیخڵاس ئەڵماس سەرۆکایەتی لیستەکە دەکات.


وتووێژ:کرۆمۆسۆمی Y - ویکیپیدیا، ئینسایکڵۆپیدیای ئازاد\nئەو کێشانەی ئاماژەیان پێ کرابوو چارەسەر کران، تکایە پێداچوونەوەیەک بکەن و تاگەکە لاببەن --کازۆ (بدوێ) ٠٧:٤٩، ٢٨ی تشرینی یەکەمی ٢٠١٧ (UTC)\nکرا دەستەکانت خۆش بن.--◂ ئێپین وتووێژ♬ ١١:٠٨، ٢٨ی تشرینی یەکەمی ٢٠١٧ (UTC)\nمن بە باشتری دەزانم بگوێزرێتەوە سەر کرۆمۆسۆمی وای، ھەمووی بە ھەمان پیت. ئاوا پێم سەیرە.--◂ ئێپین لێدوان♬ ٠٣:١١، ٧ی ئەیلوولی ٢٠١٨ (UTC)\nئەشێت، بەڵام پێم باشە بۆچوونی ھاوڕێیانی تریش بزانین. -- ⇐ئارام وتووێژ💭 ١١:١٠، ٧ی ئەیلوولی ٢٠١٨ (UTC)\nلەگەڵی نیم! لێرە (Y) ئاماژەیە بۆ شێوەی کرۆمۆسۆمەکە، نەک پیتی (Y)ی ئینگلیزی. سەرچیا — ١٦:٥٢، ١٥ی ئەیلوولی ٢٠١٨ (UTC)\nمن ئێستا دەستکاری 1 بەستەری دەرەکیی کرۆمۆسۆمی Yم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nکاتێکی شاد!—InternetArchiveBot (سکاڵاکردنی کێشە) ١٦:٣٢، ١٨ی شوباتی ٢٠١٩ (UTC)\nمن ئێستا دەستکاری ١ بەستەری دەرەکیی کرۆمۆسۆمی Yم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nکاتێکی شاد!—InternetArchiveBot (سکاڵاکردنی کێشە) ٠٤:٠٢، ٤ی تشرینی یەکەمی ٢٠١٩ (UTC)\nوەرگیراو لە «https://ckb.wikipedia.org/w/index.php?title=وتووێژ:کرۆمۆسۆمی_Y&oldid=643518»


کورۆنا پەتای دابڕان و ترازان\n2020.06.11 - 11:30\nسێ ئەرکی گرنگ بۆ رووبەڕووبونەوەی\nگەردەلولی نادیاری کورۆنا دونیای بەجۆرێک شێواندوە، تا ماوەیەکی تر ئەو خوریە شێواوە ناچێتەوە سەر ریسەکەی خۆی. هەندێک پێیان وابوو سۆزو ئامێزکردنەوەی زیاتر کردوە. لەکاتێکدا دابڕان و دابڕاندنی لەئاستی تاک و گروپ وکۆمەڵیشی لەگەڵ خۆیدا هێنا.\nحکومەتەکان عاجزن لە چارەکردنی کێشە بچوکەکانیش نەک قەیرانە گەورەکان.\nرۆژهەڵاتی ناوەڕاست بەر لە شەپۆلی کورۆنا بەدەست کۆمەڵێ گرفتی بونیادی، کۆمەڵایەتی و سیاسی و ئابوریەوە دەیناڵان. شەقامەکانی بەغداو بیروت و تاران و ئیستەنبول و قاهیرە، پڕ پڕ بوبوون لە ناڕەزایی و داوای گۆڕینی سیستەمیشیان دەکرد نەک حکومەتەکان. گەرچی کورۆنا سەرکەوتوو بوو لە چۆڵکردنی شەقامە ناڕازیەکان. بەڵام هەموو ماڵێ پڕ بووە لە ناڵەی ناڕەزایی خەفە بوو.\nلەولاشەوە تابلۆ تاریکەکانی سوریاو یەمەن و لیبیاش هەر وەک خۆیانن. گرفتەکان لەئێستادا پترو کەڵەکەبوترن.\nکوردستانیش مێرگێکی دابڕاو نیە لەم پانتاییە، داڕمانی متمانەو قوڵتربونەوەی قەیرانە سیاسی و ئابوری و کۆمەڵایەتیەکانیش وای کردوە، تا چاو بڕ بکا دابڕان و ترازان لەهەموو ئاستەکاندا هاتونەتە کایەوە. بە جۆرێک حکومەت عاجزە لە دابینکردنی رێوشوێن بۆ چارەی گرفتی شارە بچوکەکانیش نەک پارێزگاکان.\nلەشەڕی داعشدا لەبەرامبەر خوێنی کورد هەموو دونیا خۆی بەپشتیوان ناساند.\nلەم شەڕەیاندا نە شۆک بون نە رامانی گەرەکە کە هەر لەبەرەتای پەتاکەوە کوردستان بێ پشتیوان ماوەیەوە.\nسنورەکان کراوەن بۆ هاتنی ڤایرۆس وەک چۆن سنورەکان کراوەبون بۆ هاتنی تیرۆر.\nوەک بینیمان لەسەر ئاستی دونیاش وڵاتانی رۆژئاوا کەمترین هاریکاریان پێشکەش بە ئیتاڵیا کرد سەرەڕای چەندین رایەڵەی هاوپەیمانێتی نێودەوڵەتی.\nهەرچەندە زووە بۆ هەڵسەنگاندنی لێکەوتە وێرانکەرەکانی، چونکە هێشتا لەبۆتەیداین.\nمەرجی دەربازبون و مانەوەی کوردستان لەم ئافاتە کوشندەیە. سۆڵیدارێتی کۆمەڵایەتی نێوان تاکەکانە. گرنگی دانی کەرتی گشتیە بە ژێرخانی تەندروستی و کۆنترۆڵکردنی سنورەکانی.\nئینجا لەئاستی تاکدا سێ هەنگاوی هەنوکەیی گرنگی تر پێویستن ئەوانیش:_ یەکەم خۆپارێزی دووەم خۆپارێزی سێیەمیش هەر خۆپارێزییە.


پەڕوباڵکردنی هەرێمی کوردستان\n2017-11-25 [12:35 PM]\nنووسینی: زکری موسا\nڕوانگەی عەرەبە شیعە دەستەڵادارەكانی عێراق لەبەرانبەر گەلی كوردستان وەك ڕوانگەی شیعە دەستەڵاتدارەكانی ئێرانە بەرانبەر گەلی كوردستان.\nدەیانەوێ هەرێمی كوردستان دەستەمۆ بێت و پەڕوباڵ بكرێت. چەند نوێنەرێكی كورد لە پارلەمان هەبێت و بەردەوام تەئییدی سیاسەتی حكوومەت بكەن.\nپارتە سیاسییەكانی كوردستان لە مانا بەتاڵ بكەنەوە.\nكورد دەستبەرداری مافە سیاسییەكانی بێت و ببێتە پاشكۆیەكی عاقڵ و ئارام و لەشوێن خۆی دابنیشێت.\nگەلی كوردستان بگاتە ئەو قەناعەتە كە دەبێ بچێتە سەر ئەو مۆدێلەی كە كۆماری ئیسلامی بۆ سنە و كرماشان و مەهاباد و ورمێ دیزاینی كردووە. ئەم ڕوانگەیە دەمێكە هەیە لەسەردەمی مالكییەوە دەستی پێ كردووە و هیچ پەیوەندی بە ڕیفراندۆمەوە نییە.\nعەرەبە شیعە دەستەڵاتدارەكانی عێراق حەزیان لێیە ببین بە بەشێك لە ئومەتی ئیسلامی كە دژایەتی سووننە و ئیسرائیل و ئەمەریكا و داروبەرد بكەین. ئەو كات دەبین بە پیاوی چاك.\nدەیانەوێ ئەوان هەر چۆن بیر بكەنەوە ئێمەیش بڵێین ڕاستە و ڕاستتریشە.\nبەغدا بۆ گەییشتن بەو دیزاینە گرەوی لەسەر ناوخۆی كوردستان كردووە. وای بۆ دەچێ ناكۆكییەكانی ناوخۆی كورد دواجار وا لە كورد بكات بكەونە نێو چوارچێوەی ئەو خەونەی كە عەرەبی شیعە دەیەوێت.\nئەحزابی كوردستان كە ناكۆكییان لەگەڵ پارتیدا هەیە دەبێ بە قووڵی لەو مەترسییە بگەن و واز لەوە بێنن كە لەپێناو لاوازكردنی پارتی تەئئیدی بەغدا بكەن و لە پێشێلكاری و زێدەڕۆیەكانی بەغدا بەرانبەر بە هەرێمی كوردستان بێ دەنگ بمێننەوە.\nتەنانەت جەماعەتی خیانەتەكەی 16ـی ئۆكتۆبەریش دەبێ هۆش بێننەوە سەری خۆیان. ئەوان هاودەستیان كرد لەگەڵ پیلانێكی زۆر مەترسیدار بەڵام لە كرداردا هیچیان دەست نەكەوت. تەوەژمی شیعە ئەوانی فریو دا خاكی لێ سەندن بەڵام هیچیشی بەوان نەدا.\nتەنیا ڕێگە بۆ پووچەڵكردنەوەی پلانی پەڕوباڵكردنی هەرێمی كوردستان یەك شتە: " دەبێ هێزە كوردستانییەكان یەكبگرنەوە و بە هەمووان یەك سیاسەتیان بەرانبەر بەغدا هەبێت".\nئەم هەواڵە 9349جار خوێندراوەتەوە


زانکۆی سۆران - شاندێكی په‌رله‌مانی ئه‌ورووپا سه‌ردانی زانكۆی سۆران ده‌كات\nشاندێكی په‌رله‌مانی ئه‌ورووپا سه‌ردانی زانكۆی سۆران ده‌كات\nئەمڕۆ پێنج شه‌ممه ١٣/١١/٢٠١٤، شاندێكی پەڕلەمانی ئەورووپا بۆ کارووباری یاسایی، کە پێکهاتبوون لە بەڕێزان "شۆن کەنان"(Shane Cunnane) و "کرمانج عوسمان"، سەردانی (زانکۆی سۆران)یان کرد و لە لایەن هەریەک لە به‌ڕێزان "د. موسڵح مسته‌فا"سەرۆکی زانکۆ و "د. نه‌هرۆ زاگرۆس"یاریدەدەری سەرۆکی زانکۆ بۆ کارووباری زانستیی و خاتوو "ڕەیچەڵ ئەندەروود" بەرپرسی سەنتەری کڵاد لە زانکۆی سۆران، پێشوازیان لێکرا.\nلە سەردانەکەیاندا، کە پەیوەست بوو بە کارکردن لەگەڵ فاکەڵتیی یاسا و لەسەر بەرنامە و پڕۆگرامەکانی خوێندن، شاندی میوان سەردانی (کەمپی دێلیزیان)ی فاکەڵتیی یاسای زانکۆی سۆرانیان کرد. لە بەشێکی دیدارەکەدا، بەڕێز "د. موسلیح مستەفا"، سەرۆکی زانکۆ، باسی لە مێژوو و دەسکەوته ئەکادیمیی و زانستییه‌كانی زانکۆی سۆران کرد. هەر له میانی کۆبوونەوەکەیاندا، بەڕێز سەرۆکی زانکۆ جەختی لەسەر هەماهەنگی و گرنگیی پەیوەندی لە نێوان زانکۆی سۆران و زانکۆکانی دنیا کرد.\nلە بەشێکی دیکەی سەردانەکه‌یاندا، شاندی ناوبراو سەردانی (فاکەڵتی یاسا)یان کرد و لە لایەن بەڕێز "د. کامەران ساڵەیی"، ڕاگری فاکەڵتی یاسا، پێشوازیان لێکرا. لە دیدارەکەدا، باس لە گرێدانی پەیوەندی نێوان زانکۆی سۆران و زانکۆکانی دیکەی کوردستان و عێراق کرا. شایانی باسە، ئه‌وه‌ی كه شانده‌كه‌ی په‌رله‌مانی ئه‌ورووپا له‌و هه‌مانهه‌نگییه‌دا دەیەوێت ئەنجامی بدات، پەیوەستە بە گۆڕینی پڕۆگرامەکانی خوێندن و دۆستایەتیی لە نێوان زانکۆیەکانی عێڕاق و جیهان. بۆیه له‌م پیوه‌ندییه‌دا (زانکۆی سۆران)یان بە دۆستێکی گرنگی پەیوەندیەکانییان وەسفکرد.\nهەر لە میانی دیدارەکەیاندا، شاندی ناوبراو سەردانی کەمپی زانکۆیان لە دێلیزیان کرد. دوابەدوای کۆبوونەوەکان، بەڕێز "شۆن کەنان" بەرپرسی تەکنەلۆجیی و پیوەندییەکان، سەرسامی خۆیان سەبارەت بە دەسکەوتەکانی زانکۆ دەربڕی. بەڕێز کەنان وتی: ”ئەوەی من لە زانکۆی سۆران بینیم وەکو خەون وابوو. باوەڕم نەدەکرد زانکۆیەک هەبێت لە عێراق توانیبێتی ئەو هەموو دەسکەوت و ناوبانگە جیهانییە، لەو ماوە کورتەی تەمەنیدا بەدەست هێنابێت. پێم وایە زانکۆی سۆران هەنگاوی گەورەی ناوە و دەبێت زانکۆکانی دیکەی ناوچەکە، سوود لە ئەزموونەكه‌ی وەربگرن“.


زانکۆی ڕاپەڕین - زانكۆی راپەڕین، زەمالەیەكی ماستەری لەپڕۆژەی ئیراسمۆس مەندۆس مەرحەبا بەدەستهێنا\nزانكۆی راپەڕین، زەمالەیەكی ماستەری لەپڕۆژەی ئیراسمۆس مەندۆس مەرحەبا بەدەستهێنا\nبڵاوکراوەتەوە لە 14 ئایار 2017 . سەردانەكان: 1456\nلەچوارچێوەی رەوەندی سێهەم و كۆتایی پڕۆژەی ئیراسمۆس مەندۆس مەرحەبا كە یەكێتی ئەوروپا سپۆنسەری دەكات، و زانكۆی ڕاپەڕین هاوبەشی پڕۆژەكەیە یەكێك لەكاندیدەكانی زانكۆی ڕاپەڕین توانی كورسیەكی ماستەر لەوڵاتی ئیسپانیا بەدەستبهێنێت.\n"سەردار عبداللە حسێن" یەكێك بوو لەكاندیدەكانی زانكۆی ڕاپەڕین بۆ پڕۆژەی ئیراسمۆس مەندۆس مەرحەبا، توانی كورسییەكی ماستەر لەپسپۆڕی زمانی ئینگلیزی لەزانكۆی ئەلمیریا لە وڵاتی ئیسپانیا بەدەستبهێنێت.\nبەناوی سەرۆكایەتی زانكۆی ڕاپەڕینەوە پیرۆزبایی ئاڕاستەی بەڕێز (سەردار عبداللە حسێن) دەكەین، و هیوای سەركەوتنی بۆ دەخوازین لەخوێندنەكەیداو هیواخوازین بتوانێت لەداهاتوودا بەردەوام بێت لەخزمەتكردنی زانكۆمان.\nپڕۆژەی ئیراسمۆس مەندۆس مەرحەبا لەلایەن یەكێتی ئەوروپاوە سپۆنسەر دەكرێت و چوار زانكۆی هەرێمی كوردستان و چوار زانكۆی ئێران و هەشت زانكۆی ئەوروپا هاوبەشی پڕۆژەكەن. هەروەك پڕۆژەكە لە سێ رەوەند پێكهاتووە و لەساڵی ٢٠١٥ وە، تا ساڵی ٢٠١٨ بەردەوامی دەبێت و لەهەرسێ رەوەندەكەدا چەند كاندیدێكی زانكۆی ڕاپەڕین بۆ خوێندنی دكتۆرا، ماستەر، بەكالۆریۆس و ئاڵوگۆڕی ستافی ئەكادیمی توانیویانە زەمالەی ئەم پڕۆژەیە بەدەستبهێنن و لەزانكۆكانی ئەوروپا درێژە بەخوێندن بدەن.\nئەنجامی ڕەوەندی سێیەمی پڕۆژەکە


پەکەکە پرۆژەیەک بۆ ژناڤبرنا بزاڤا نەتەوی یا کوردان -8 - دارکا مازی\nپەکەکە پرۆژەیەک بۆ ژناڤبرنا بزاڤا نەتەوی یا کوردان -8\nبەشەکێ پەرتووکا “پەکەکە پرۆژەیەک بۆ ژناڤبرنا بزاڤا نەتەوەیی یا کوردان، لێکۆلینەکە ل سەر ئایدیا و دیرۆکا پارتییا کارکەرێن کوردستانێ” ژ نڤیسینا جەمیل کولاھی\nقۆناغا چارێ یا ژیانا ئایدۆلۆژی یا ئۆجەلان و دەولەت-نەتەوە\nئیک ژ مژارێن گەرم یێن ئۆجەلان د قۆناغا بووکچینیزمێ دا، دژاتیکرنا دەولەت-نەتەوە یە. ئۆجەلان دبێژیت د رەوشا ئەڤرۆ یا مە دا نەتەوە و نەتەوەپەروەرییێ هیچ گرنگیەک ژ بۆ چارەسەرکرنا کێشەیێن جڤاکی نینە. خالا گرنگ ئەڤەیە کو پێویست دکەت د سیاسەت و تێکۆشینا ئایدۆلۆژیک دا مفا ژ نەتەوەپەروەریێ نەهێتە وەرگرتن و رێ نەهێتە دان نەتەوە ژ بۆ هاریکارییا چارەسەرکرنا کێشەیێن جڤاکێ بکەنە بنەما. «ئۆجەلان: 2006- رووپەل 41».\nئۆجەلان: “نەتەوە و نەتەوەپەروەریێ هیچ گرنگیەک ژ بۆ چارەسەرکرنا کێشەیێن جڤاکێ نینە”\nهەر وەکو هاتیە باس کرن ئۆجەلان د قۆناغا سیێ دا دگۆت: پەکەکێ ب دو پەیڤێن (کوردستان کۆلۆنیایە) دەستپێکر. لێ بەلێ ئۆجەلان د قۆناغا “بووکچینیزم”ێ دا دبێژیت: “گرنگترین مژار کو ل سەر هێلا سیاسی یا پەکەکێ پێویستە روون ببیت ئەڤەیە کو گەلۆ پەکەکێ دخواست دەولەتەک سەربەخۆ ئاڤا بکەت یان نا؟ ل ڤێ یەکێ کو درۆشما کوردستانا سەربخوە مفایەک زێدە ژ بۆ پەکەکێ هەبوویە، لێ گەلەک زەحمەتە ببێژم ئەڤ درۆشمە ب رامان و ئارمانجا دامەزراندنا دەولەتا سەربەخۆ بوویە. ئەز وەکو کەسەکێ کو ژ نێزیک ڤە من زانیاری ل سەر هەموو بابەتان هەنە، پیویستە ببێژم کو مە باس ل دەولەتا سەربەخۆ و ب تایبەتی کوردستانا سەربەخۆ ب کویری نەکربوو. هەر چەند کو د بیاڤێ یۆتۆپیایێ خواستەکەک ژ بۆ ڤێ مژارێ هەبیت، لێ بەلێ د بیاڤێ ریالیستێ دا دانانا وێ وەکو پرۆژەیەک جوان نەبوو… «ئۆجەلان: 2004- 306»\nهەر ژ بەر ڤێ چەندێ دانانا (پرۆژەیا کوردستانا دیمۆکراتیک) ل جیهێ (پرۆژەیا کوردستانا دەولەتخواز و نەتەوەپەرست) دبیتە سەدەما ڤێ چەندێ کو نەتەوەیێن ترک، عەرەب و فارس رەفتارەک باشتر و چارەسەرساز ل بەرامبەر کوردان بگرن بەر خوە. کوردان وەکو چاڤکانییا مەترسیێ نەبینن و دگەل وان دا وەکو دۆست و برا سەرەدەریێ بکەن. «ئۆجەلان: 2003- 158 و 159» ژبەر ڤێ چندێ سلۆگانا سەرەکی د شیاندایە ب ئاوایێ (یەکیتییا دەمۆکراتیک د گەل ولاتێن جیران، پاشەرۆژا رۆژهلاتا ناڤینە و رۆژهلاتا ناڤین یا دەمۆکراتیک، ب واتەیا یەکیتییا دەمۆکراتیکا کوردستانێ) بهێتە دارێشتن. پێویستە گرینگیێ ب بەرەڤپێشبرنا ئێک پارچەئییا دیمۆکراتیک د گەل هەر وەلاتەکێ بهێتە دان. ژ بۆ جوداخوازیێ ب سەدان سالانە خوین دهێتە رێشتن، هەر وەکو ل ئەورۆپایێ ژی هاتە دیتن، د ئەنجام دا ئێکەتیەکا دلخوازانە یا فیدرالی دێ ل دووڤدا هێت، ژبەر ڤێ چەندێ کوردستان د رەوشەکێ دا یە کو ئێکەتییا دیمۆکراتیک ژ بۆ وێ باشترە ژ کوردستانەکا گۆشەگیر. «ئۆجەلان: 337،2001»\nل سەر جڤاکا کوردی ئۆجەلان ئاماژە ب ڤێ چەندێ دکەت “کورد ل گەل ڤێ چەندێ کو هەموەلاتیێ هندەک ولاتانە کو د ناڤا سنۆرێن وان دا دژین، لێ بەلێ ئەندامێن نەتەوەیا دەستهەلاتدار نینە. دشێن شوناسا نەتەوی و نەژادی یا خوە ب ئاوایەکێ جودا بەرڤ وەرارێ ببەن، لێ قەبوولکرنا شووناسا فەرمی و گشتی یا وەلاتەکێ کو تێدا دژین و قەبوولکرنا هندەک گرێدانێن نەتەوی کو پاراستنا یەکپارچەئیا نیشتیمانی ل دووڤ خوە دئینیت ل گەل بوهایێن نەتەوی یێن وان د پارادۆکسێ دا نینە. بۆ میناک گۆتنا ڤێ کو ئەز ئەندامەکێ نەتەوا ئیرانێ مە لێ بەلێ هەڤ دەم ژی ئەز کوردم، نە ب تنێ کێشەیان دروست ناکەت، بەلکو وێ شووناسەکا دی یا بەرفرەهتر بدەتە مە. ئەڤ چەندە ژ بۆ ترکیێ و عیراقێ ژی راستە. گۆتنا ڤێ کو ئەز بەشەکم ژ گەل یان نەتەوەیا ترکیێ، لێ شووناسا کوردی یا خوە بپارێزم، راستترە و ب واتەیا دگەل یەک بوونا هەڤبەش د شووناسەکا بەرفرەهتر و گشتگیرتر”. «ئۆجەلان: 2006- رووپەل 11، 12»\nئۆجەلان ل سەر وێ باوەرێ یە “وەرگرتنا کوردان وەکو بەشەک ژ دەولەمەندی یا نەتەوی یا نیشتیمانییا هەڤبەش، ژ بۆ نەتەوەیا ترک هاریکاریەکا راستەقینەیە. گەر نە حەتا رادەیەکێ پێویست هاتیە سەلماندن کو بێ باوەری، نیفاق و تەدبیرێن چەکداری دبنە چاڤکانییا مەزنترین زەرەران. گەر د خواندنا مفای دا خواستیە ژ چاکسازی و رەفتارێن فاشیزم دەست هەلگرن، وێ دەمێ ئاستەنگەک جدی ل سەر رێیا کوردان ژ بۆ بوونە هەموەلاتیەک ب ئاگەهـ و باوەرپێرکری یێ کۆمارێ (کۆمارا ترکیێ) نامینیت. د ئەساس دا ژی چارەسەر ژ بۆ کێشەیا کوردان د ڤێ خالێ دا یە کو ب پاراستنا شووناسا ئازاد و هەبوونا تایبەتی یا وان د چارچووڤێ کۆمارەکێ کو تێدا دژین دەست پێ دکەت. رێیا چارەسەریێ نە د چارچووڤەیا دامەزراندنا دەولەتەک سەربەخۆ، نە حاشا کرن و نە رێکێن چەکداری یە، خوەدی مافێن بەرامبەر د هەموو بیاڤەکێ دا د کۆمارا دیمۆکراتیک، ب پلان و رێخستنا هەموەلاتیێن وێ یێن ئازاد دێ وەرە بجیهکرن. ئەڤە ژی نە ب رامانا جوداخوازیێ، بەلکو دگەل ئێک ژیانا برایانە و مفا وەرگرتنا هەڤبەش د هەموو مافان دا. د ڤی شێوازی دا یا کو ئەگەر زمانێ کوردی ببیتە زمانەک فەرمی و ل دووڤ وێ دا مەترسییا فەدەراسیۆنێ پەیدا ببیت، هەبوونا خوە نینە. هندەک رێبازێن فاشیستی یێن نەتەوەیی هەردەم ڤان دیماگۆژییان دئینیتە سەر زمان، ژبەرکو ڤێ چەندێ فام ناکەن کو دیمۆکراسییا حەقیقی رژێمەک پر ب بوهاتر و خوەدی مافتر ژ دەولەتا جودا و سەربەخۆ و فەدەراسیۆنە”. «ئۆجەلان: 2006- رووپەل 14، 13»\nئۆجەلان د کۆنفیدرالیزما دیمۆکراتیک دا ل دووڤ رێیەکا جودا ژ دەولەت- نەتەوێ دگەریت. کو دێ د بەشێ بهێت دا زێدەتر لسەر ئاخڤین .


“گۆشتفرۆشی ئازادی” لە هەواری شار داخرا – تۆڕی میدیایی خەڵک\n“گۆشتفرۆشی ئازادی” لە هەواری شار داخرا\n2019/08/21 - 11:46 AM\nبەهۆی پابەندنەبون بە مەرج و رێنماییه ڤێتێرنەری و تەندروستییەكان، لیژنە هاوبەشەكانی قائیمقامیەت لەگەڕەكی هەواری شار دوكانێكی گۆشتفرۆشتنیان داخست.\nبێوەی ئەحمەد، نوێنەری بەڕێوەبەرایەتی ڤێتـێرنەری سلێمانی و سەرۆكی لیژنەی دوو رایگەیاند؛ بەهۆی نەبوونی مۆڵەت و سەرپێچیكردن لە مەرج و رێنماییەكانی كاركردن بەتایبەت ڤێتێرنەری و تەندروستییەكان و هەبوونی گۆشتی بێمۆر و بەستوو، لیژنەی دووی سەربەلیژنە هاوبەشەكانی قائیمقامیەتی سلێمانی دوكانی گۆشتفرۆشتنی ئازادی لە گەڕەكی هەوای شار داخستووە”.\nوتیشی” یەكێك لە سەرپێچییەكانی گۆشتفرۆشی ئازادی، هەبوونی گۆشتی بەستووە، بە نرخی گۆشتی فرێش و خۆماڵی بەهاوڵاتیانی فرۆشتووە، ئەمەش (غش تجاری) فێڵێ بازرگانییە و یاسا رێگری لێدەكات و سزای توندی بۆ ئەو كەسانە داناوە ئەنجامی دەدەن.”\nناوبراو هەروەها وتویەتی”سەرپێچییەكی تری گۆشتفرۆشی هەواری شار، نەبوونی مۆڵەتی تەندروستی و ڤێتێرنەرییه كە بنەمای هەموو پیشەیەك وەرگرتنی مۆڵەتە لە لایەنی پەیوەندیدار بە پیشەكەی، بۆیە رێگری لە هەموو ئەوشوێنانە دەكرێت بەبێ مۆڵەت كاربكەن.”\nهەروەها وتویەتی” بەبڕیاری قائیمقامی سلێمانی دوكانی گۆشتفرۆشی ئازادی دادەخرێت و خاوەنەكەشی روبەروی رێكاری یاسایی دەكرێتەوە، شوێنەكەشی ناكرێتەوە تائەو كاتەی سەرجەم مەرجەكان جێبەجێ دەكات.”\nگۆشتلیژنە هاوبەشەكانهەواری شار\nلە قەزای پێنجوێن (100) دۆنم پوش و پاوان سووتان\n“سەربازی زۆرەملێ هاووڵاتیانی كوردستانیش دەگرێتەوە”\nلەشكر حەمید؛چۆن گۆشت و مریشك و ماسی بەستوو خاو دەكرێتەوە\nهەولێر.. دەستبەسەر 60 تۆن گۆشت و خورمای ماوە بەسەرچوودا گیرا\nد. بینایی: برژاندن و سووركردنەوەی مریشك هۆكارە بۆ شێرپەنجە


تەنانەت شۆفێرەکانیش سیخوڕ و هەواڵدەرن – بزاڤی خزمەت\nچەند بەسەرهاتێکی ژیانی بەدیعوزەمان سەعیدی کوردی و بەراوردکردنی بە ژیانی ئێستای تورکیا بەخامەی: سافڤێت سێنیه\nنووسەر ئایهان ئشک، لە کتێبی “ژیانی ئوستاز بەدیعودزەمان لە وان”دا باس لەوە دەکات کە:\nمەلا حامیدی وانی، خوێندکار و فێرخوازی قورئانی مامۆستا سەعید بوو، ئەو زاتە خاوەنی ڕاستترین و وردترین گێڕانەوەکانە سەبارەت بە ژیانی ئوستاز لە وان. مەلا حامید ئەم زانیارییانەی لەسەر حەسەنی جوتیار داوە: “باپیرانمان لە بەغدادەوە هاتوون، ئەو سەردەمە لە ناوچەی پەرڤاری نزیک وان نیشتەجێ بوون. باپیرم لە سەردەمێکدا کە وتاربێژ و پێشنوێژی مزگەوتێک بووە لە وان مردووە، ئەوکاتە باوکم ٦ ساڵان بووە. لەبەر مردنی باپیرم، باوکم نەیتوانییوە خوێندنی شەرعی و زانستیی تەواو بکات. نیمچە نەخوێنەوارێک بوو بۆخۆی، دواتر بەدیعوزەمان مۆڵەتی مەلایەتی پێ داوە.”\nباوکم شەش مانگ لە مزگەوتی نورشین و دواتریش ٢ ساڵ لە چیای ئەرەک خزمەتی جەنابی ئوستازی کردووە.پاش ئەوەی ئوستاز لە وان دووردەخرێتەوە، باوکم خزمەتی سەربازییەکەی تەواو دەکات، دواتر ٦ مانگ لە مزگەوتی حاجی هیدایەت دەبێتە پێشنوێژ و وتاربێژ. بەڵام بەهۆی ئەو پەیوەندییەوە کە بە بەدیعوزەمانەوە هەیبووە، لە ئیمامەتی دووری دەخەنەوە.دواتریش دەست دەکات بە کاری دارتاشی. باوکم پاش ئەوەی ئوستاز لە وان دووردەخرێتەوە، ٨-١٠ جار زیاتر ناتوانێت چاوی پێی بکەوێت. هەموو جارێکیش لەلایەن دەسەڵاتدارانەوە، بە دەستبەسەری و لە ژێر لێدان و سزا دان و سوکایەتییدا دەگەڕێندرێتەوە بۆ وان. باوکم، لەو سەردەمەدا کە حەزرەتی بەدیعوزەمان لە قەستەمۆنیی بووە، بە یاوەریی حافز خالید، پاش بڕینی ڕێگایەکی ناخۆش و دوور، خۆیان دەگەیەننە قەستەمۆنی. باوکم دواتر بەم جۆرە ڕووداوەکانی بۆ گێڕامەوە:\n“کە گەیشتینە قەستەمۆنی، شۆفێرەکە پرسی کە دەمانەوێت بۆ کوێ بچین. ئێمەش وتمان کە هاتووین ئوستازەکەمان ببینین. شۆفێرەکەش وتی:”ئێوە ناتوانن بچن بۆلای ئەو، چونکە ماڵەکەی بەتەنیشت بنکەی پۆلیسەوەیە. با من هەواڵ بە خوێندکارەکانی بدەم بێن و ئێوە بەرن بۆلای خۆیان. ” ئێمەش وتمان، ئێ زۆر باشە، خوا لە ئێوە ڕازی بێت. پاش کەمێک چاوەڕوانی، دوو کەسی شەپقە بەسەری بێ سمێڵ کە چاویلکەی ڕەشیان لەچاوا بوو، لەتەک شۆفێرەکە هاتن. منیش لە دڵی خۆمدا وتم، ئەمانە لە خوێندکارەکانی ئوستاز ناچن. دواتر نزیک بوونەوە و وتیان”ئێوەن کە بڕیارە سەردانی ئوستاز بکەن؟” ئێمەش وتمان بەڵێ. وتیان دە باشە، مادام وایە با بڕۆین. یەکیان قۆڵی من و ئەویتریش قۆڵی خالیدی گرت. پاش تۆزێک دەستیان کرد بە لێدانمان، لە هەموو گیانمان، تا گەیاندیانینە بنکەی پۆلیس، هەموو گیانمانیان کرد بە خوێن. لەوێش دەستیان کرد بە فەلاقە کردنمان، تا لە هۆش خۆمان چووین. دەیانوت”ئێوە سیخوڕەکانی بەدیعوزەمانن، دانی پێدا بنێن، دەنا تا دەمرن لێتان دەدەین.” سێ ڕۆژ لە بنکەی پۆلیسی قەستەمۆنی ماینەوە. پێیەکانمان ئاوسابوون، هەمووشی زامدار بووبوون. ئێمەیان هەڵدایە سەر بارهەڵگرێک و بەڕێیان کردین بۆ چانکری. لەوێش ١٠ ڕۆژ بە دەستبەسەری ماینەوە. دواتر ئازادیان کردین. ئێمە تا قەستەمۆنی ڕۆیشتین، بەڵام ئیتر بەم جۆرە گەڕاینەوە.”\nئیتر وەک ئەم سەردەمە، شۆفێر و موختار یەکێ کراوە بە سیخوڕ یەکێ کراوە بە ڕاپۆرتدەر. کەسە بێویژدانەکانیش بە سیخوڕی کردن، وەک ئەوەی کە پلەیەکی زۆر باڵایان دەستکەوتبێت، گیانی ستەمدیدەکان ئەخەنە مەترسییەوە. ئەوانەی ئێستا دەوڵەتیان بەدەستەوەیە زیاتر ڕێکخراون، دەوڵەمەندترن، ئەو پارە و توانایاش زۆر ستەمکارانەتر بۆ بوختان و سیخوڕی کردن بەسەر خەڵکەوە بەکار دەهێنن.\nجەنابی بەدیعوزەمان هەر لە سەرەتاوە، لە قوتابخانەی هۆرهۆرەوە لە وان خوێندکارەکانی بەجۆرێکی وا فیداکارانە و باش پەروەردە دەکرد، کە زەینەدین بوراک بێی، بەم جۆرە باس لە چۆنیەتی پەسەند کردنی خوێندکار و پێگەیاندنی دەکات لە قوتابخانەی هۆرهۆر دا:\nجاران دەستووری خوێندن پەروەردە کردن لە مەدرەسەکاندا بەم جۆرە بوو، مامۆستاکە لە پێناو خودا وانەی دەوتەوە، تەنانەت خواردن و خەرجیی خوێندکارەکانیش لەو پارەیە دابین دەکرا کە خەڵک دەیاندا بە مامۆستاکە. بۆیە خوێندکارەکان دووچاری کێشەی ماددی نەدەبوونەوە. بەڵام لەڕووی زانستییەوە گەورەیی مامۆستاکە زیاتر هانی خوێندکارەکەی دەدا. بۆیە هەرکەسێک بە زانا بناسرایە، ئیتر خوێندکارەکانی زۆر دەبوون. هەمووان حەزیان دەکرد کە وانەی لا بخوێنن. ئێمەش ئەو کاتە چەند هاوڕێیەک بووین، بەدوای مامۆستای باشدا دەگەڕاین. ئیتر پێیان وتین کە لە وان مەدرەسەی هۆرهۆر هەیە، کە مامۆستاکەی یەکێکە بەناوی سەعیدی مەشهوورەوە.\nسێ هاوڕێ چووین بۆ وان، کە گەیشتینە مەدرەسەکە، جەنابی مامۆستا لەوێ نەبوو. کەسێک پێشوازی لێ کردنی بەناوی مەلا حەبیب. ئێمەی بردە ژوورەوە و وتی کە هەندێک چاوەڕێ بکەین، مامۆستا دەگەڕێتەوە. وتیان پاش کەمێکی تر مامۆستا دێتەوە، هاتەوە. پێمان وت کە هاتووین وانەی لەلا بخوێنین. وتی: “باشە بەڵام چەند مەرجێکم هەیە بە جێبەجێکردن و ئاگادار بوونی ئەو مەرجانە وەرتان دەگرم.” ئیتر دەستی کرد بە وتنی مەرجەکانی. “ئەوەی لەلای من دەستپێبکات، ئیتر گەڕانەوە و وازهێنان نییە. تا کۆتایی تەمەن دەبێت لەگەڵ مندا بێت. خوێندکاری من، نابێت لە من جیابێتەوە.”\nئێمەش سەرمان سوڕمابوو، نەماندەزانی بەرامبەر ئەو سنووردارکردنە چی بڵێین. ڕاوێژمان بە مەلا حەبیب کرد. وتی:” زانستی ئەم زاتە زۆر باڵایە، بەڵام ئیتر خۆتان دەزانن، چۆن بۆتان ئاسانە ئاوا بکەن. ئێمەش ئیتر لەخۆمان بایی بووین، وتمان کە قبوڵمان نییە، و ئەوێمان بەجێهێشت.”\nهەر لە ڕاستیدا هەموو خویندکارەکانی، لە هیچ بارودۆخێکدا ئەویان بەجێ نەهێشت. تەنانەت لەکاتی جەنگی جیهانی یەکەمیشدا ئەویان بەجێ نەهێشت. تەنانەت عوبەیدەی برازای، کە تەمەنی تەنها ١٣ ساڵ بوو. کاتێک ئوستاز پێێ وتبوو، “گەردنم ئازد کردی، دەتوانی بڕۆیتەوە بۆ ماڵەوە”، هێشتا عوبەیدە بەجێی نەهێشتبوو، لە ئوستاز جیا نەبووەوە.ئیتر لەکاتی شەڕکردن لە دژی ڕوسەکان شەهید بوو.\nدایکێکی 70ساڵان: ئەگەر منداڵەکانم ئازاد بکرین، لە خۆشیدا دەگریم


یاسای رێکخستنی خۆپیشاندان یاسای زیندانکردن و نان بڕینە!\nسەرۆکی هەرێم یاسای خۆپیشاندانی ئیمزاکرد، بەڵام من نە ئیمڕۆ و نە سبەی پابەندی نابم،"خوا" ئەو یاسادانەرە کۆنەپارێز و ترسنۆک و ماستاوچییانە بگرێ کە بە تەڵەکەیان، سەرۆکی هەرێمیان عه‌یبدار و ئەزموونەکەشیان شەرمەزارکرد.\nئەو شەوە کە حکومەتی سەنکسار و شەلاقی ئیسلامی، خەریکی خۆئامادەکردن بوو بۆ جێبەجێکردنی سزای لە سێدارەدانی (سلیمان فەتاحیان)، ئێمەش لە ناوەڕاستی شاری خانەقین لە دژی ئەو وەحشیگەرییە بە ئەشکگرتن، ناڕەزایەتیمان دەربڕی. بۆ ئەنجامدانی ئەو ئەرکە، تەنها ئاگاداری بەرپرسی یەکەی ئیداریمان کرد.\nئایا ئێستا دەتوانین بە گوێرەی یاسای خۆپیشاندان ئەم کارە بکەین؟!\nئەگەر سبەی تیرۆریستە مەزهەبییەکان هێرشێکی دڕندانە دژ بە پەرلەمان یان بارەگای حزبێک یان بەڕێوبەرایەتییەک ئەنجامدا، ئەوا ناکرێ چاوەڕوانی بێ حیکمەتی بڕگەی2لە ماددەی 3و بڕگەی2 لە ماددەی 4 ی یاساکە ببین و لە کەس مۆڵەت وەرناگرین تا لە دژی وەحشیگەرییەکە ناڕەزایەتی دەرببڕین و نموونەو حاڵەتی تری زۆر هەیە بۆ سەرپێچیکردنم لەو یاسایە.\nهەندێ جار بۆ ئەنجامدانی چالاکییەک، کات زیاتر لەهەر فاکتەرێکی تر، رۆڵی سەرەکی دەبینێ و بە چاوەڕوانی 48کاتژمێر، بەهاو کاریگەرییەکەی لەدەستدەداو ئامانجەکەی بە هیچ یەکسان دەکات. ئەم خاڵەش لە ئاساکە لەبەرچاو نەگیراوە.\nبەگشتی یاسای خۆپیشاندان بەوشێوەیە کە داڕێژراوە، نەک تەنها رێگری لە ئازادی، بەڵکو نانبڕیشمان دەکات، بەڵام سەرەڕای ئەوەش هەر دەڵێم: مەرحەبا زیندانەکانی وڵاتە ئازادەکەم!\nلەبەر ئەو هۆیانەی سەرەوە، وەک هاوڵاتییەک بە پێویستی دەزانم سەرۆکی هەرێم کارێکی ژیرانە بکات و لە بەرفراوانکردنی کەشوهەوای ئازادییمان بەشداری بکات و لەم بوارەدا پشت بە یاساناسگەلێک ببەستێت کە لایەنگری ئازادی کوردستانیان بن، نەک کەسانی موحافزکارو ترسنۆک!\nهیچ کەس حەزی لە لە زیندانکردن نییەو وەک"خواپێداوەکان"یش گیرفانیشمان پڕ نییە تا بتوانین سزای دیاریکراو بدەین، بەڵام با سەرۆکی هەرێم دڵنیا بێت لەوەی کە بە پەیڕەوکردنی ئەو یاسایە سەدان کچ و کوڕی کوردستان رووبەڕووی زیندانکردن دەبن. ئایا ئەمە مەبەستی یاسا دەرکردنە لە کوردستانە ئازادەکەمان؟!


تۆری ئینڤاتۆ و چیرۆکی سەرکەوتن – کەی ئای تی ئێن\nئافتەر ئیفێکتس 1, نیسان 2018\nهەریەکە لە Collis Ta’eed و Cyan Ta’eed و Jun Rung ئینڤاتۆیان لە سالی ٢٠٠٦ لە سیدنی ئوستوڕاڵیا دامەزراند. ئێستا نزیکەی ٢٥٠ کارمەندی هەیە و زۆربەیان لە بارەگای سەرەکی ئینڤاتۆ لە میڵبۆرنی ئوستراڵیا کار دەکەن.\nپێش دامەزراندنی ئینڤاتۆ Collis Ta’eed لە Papua New Guinea گەورە بوو، لە ڕاستیدا بۆ خوێندنی ماتماتیک و زانستی کۆمپیوتەر چوو بوو بۆ ئوستوڕاڵیا. لەو کاتەی لە قوتابخانەی ئامادەیی بوو دەبێتە هاوڕێ لەگەڵ Jun Rung، کە ئەویش لە بەشی دیزاین لە زانکۆ دەیخوێند داوای لە Collis Ta’eed کرد کە کاری دیزاین بکات، کە بە خێرایی بووە خولیای Collis Ta’eed. لە کۆتاییدا Collis Ta’eed وازی لە لە ماتماتیک و زانستی کۆمپیوتەر هێنا بۆ ئەوەی تیشک بخاتە سەر کاری دیزاینی گرافیک – Graphic Design. لە ڕێگەی فێرکاریەکانی سەر هێل و گۆڤار و کتێبەکانی تایبەت بە دیزاین خۆی فێرکرد.\nCollis Ta’eed کارێکی وەک وێب دیزاینەردۆزیەوە وە Cyan Ta’eed ناسی کە ئەویش گرافیک دیزاینەر و هاودامەزرێنەری ئیڤاتۆیە. دواتر هاوسەرگیریان کرد. Collis Ta’eed دەستی کرد بە فرۆشتنی فایلی فلاش لە iStockPhoto، وە مانگانە نزیکەی ٤٠٠ دۆلاری دەست دەکەوت .لەو ئەزموونە کە بۆی دروست بوو بیرۆکەی بۆ هات بۆ دروستکردنی FlashDen کە مارکێتێک بوو بۆ فرۆشتنی فایلی فلاش وە بووە یەکێک لەو ٨ مارکێتانەی کە ناوبانگێکی زۆری هەبوو. دواتر لە سالی ٢٠٠٩ ناوەکەی گۆردرا بۆ ActiveDen و وەشانی تاقیکارییان یان لە FlashDen بەکا رخست وە خەرجی پرۆژەکە نزیکەی ٩٠ هەزار دۆلار بوو. پارەکە لە لایەن قەرزی کارتی متمانە و خێزان و لەو پارەی کە وەک فری لانس کاری دەکرد کۆکردەوە، وە ئۆفیسی کۆمپانیاکە لە گەراجی ماڵی Cyan Ta’eed بوو. FlashDen لە ساڵی ٢٠٠٦ کەوتە کار و لە ساڵی ٢٠٠٧ برای Vahid Ta’eed Collis Ta’eed چووە پاڵ ئیڤاتۆ وەک چوارەم خاوەن، لە هەمان کاتدا ئینڤاتۆ ماڵپەری psdtuts+بە کار خست کە تایبەت بوو بە فێرکاری فۆتۆشۆپ، وە ماڵپەری FreelanceSwitch کە بلۆگێک بوو تایبەت بوو بە فریلانس (کار کردنی سەربەخۆ).\nلە ساڵی ٢٠٠٨ ThemeForest بە کار خرا کە مارکێتێک بوو تایبەت بوو بە قاڵبی ڕووکاری وێب،دواتر AudioJungle بە کار خرا کە مارکێتیک بوو تایبەت بوو بە کۆگای موزیک و دەنگ.\nلە ساڵی ٢٠٠٩ VideoHive بە کار خرا کە مارکێتێک بوو تایبەت بوو بە Motion Graphic، کۆگای فیلم و فایلی ڤیدیۆ، هەروەها GraphicRiver بە کار خرا کە تایبەت بوو بە کۆگای گرافیک، CodeCanyon لە سالی ٢٠١٠ بە کار خرا کە مارکێتێک بوو تایبەت بوو بە سکریپت و زایدکراوی وۆردپرێس هتد… دواتر PhotoDune بە کار خرا کە مارکێتێک بوو تایبەت بوو بە فۆتۆگرافەران، 3dOcean بە کار خرا کە تایبەت بوو بە فایلی مۆدێلی 3D.\nئێستا تۆڕی ئینڤاتۆ پێک دێت لە هەریەکە لە لەم بەشانە:\nEnvato Market, Envato Studio, Envato Tuts+, Envato Sites and Envato Elements\nEnvato Market: ئەم بەشە ژمارەیەکی زۆر لە فایلی دیجیتال پێشکەش دەکات بۆ بە کارهێنان لە پرۆژەکاندا،کە زیاتر لە ٨ ملیۆن بەرهەم لە خۆ دەگرێت لە سەرتا سەری جیهان کە لەلایەن ٦ ملیۆن دیزاینەر و گەشەپێدەر وفۆتۆگرافەر، وە بەرهەمهێنەری ڤیدیۆ،..هتد دروست کراون وە لە ٢٠٠ وڵاتی جیهان بەردەستن.\nThemeForest:بە شێکە لە مارکێت کە ڕووکار و فایلی ماڵپەرەکان لە خۆ دەگریت لە چەند سەکۆیەکدا دا وەک وۆردپرێس جووملە، دروپال، ماگنتۆن. لە مانگی ئابی ٢٠٠١٤ چووە ناو لیسیتی ١٠٠ ماڵپەری جیهانی کە زۆرترین سەردانکەریان هەبووە لە لایەن ئەلێکسا. لە مانگی کانوونی یەکەمی ٢٠١٤، یەکێک لە پرفۆرشرین ڕووکارەکان بە ناوی ئاڤادا کەیشتە ١٠٠هەزار فرۆشتن.\nEnvato Tuts+:ئەم بەشە خوولی سەر هێڵ و فێرکاری دەربارەی گەشەپیدانی وێب، دیزاین، فۆتۆگرافی، ڤیدیۆ، میوزیک هتد…کە تا ئێستا خزمەتی بە زیاتر لە ٢٥٠ ملیۆن قوتابی کردووە.\nEnvato Studio: لە سالی ٢٠١٣ بە کار خرا. پێشتر ناوی Microlancer بوو داوتر گۆڕدرا بۆ Envato Studio. لە ساڵی ٢٠١٤ـەوە خزمەتگۆزاریەکانی بریتین لە دیزاینی لۆگۆ، بەبازارکردن، وردەکاریەکانی وۆردپرێس، دیزاین و گرافیک، ڤیدیۆ و ئەنیمەیشن، بەرنامەسازی هتد… کارکەرە سەربەخۆکان نرخی خۆیان بۆ ئەو کارانە دادەنێن وە کڕیارەکان خزمەتگووزاریەکەیان لە بەرامبەر بڕێک پارە لێدەرکردیت.\nEnvato Sites: لە تشرینی دووەمی ٢٠١٥ ئینڤاتۆ ئەم خزمەتگوزاریەی بە کار خست لەسەر وەشانی تاقیکاری، کە دروستکەری ماڵپەرە، بەکارهێنەر یەکێک لە ڕووکارەکانی مارکێت بەکاردێنیت لە بەرامبەر برێک پارە. ماڵپەری بۆ دروست دەکرێت بە بێ بەکارهێنانی هیچ شتێک لە لایەن بەکار هێنەر وە دەتوانیت هەرچی گۆرانکاری بیەوێت بیکات.\nEnvato Elements: ئەم بەشە ڕێگە بە دیزاینەر و ئاژانسەکان دەدات کە بە ئاسانی دەستیان بگات بەو ئامڕازانەی کە پێویستیانە وەک فۆنت، فایلی فۆتۆشۆپ هتد… بە فەرمی لە کانونی یەکەمی ٢٠١٥ بە کار خراوە.\nEnvato Hosted: تایبەتە بە خزمەتگۆزاری هۆست و دۆمەین.\nدیارترین ئەو هەژمارانەی لە ئینڤاتۆ هەن\nئەم هەژمارە ماوەی 6 سالە تۆمار کراوە،خاوەنی یەکێک لە دیارترین ڕووکارەکانی وۆردپرێسە کە ئاڤادایە وە تا ئێستا زیاتر لە ٤٠٠ هەزار وەشانی لێفرۆشراوە زیاتر لە ١٠ ملیۆن دۆلار داهاتی هەبووە.\nئەم هەژمارە ماوەی ١١ ساڵە تۆمار کراوە ٣ بەرهەمی هەیە لە دیارتریان دروستکەری لاپەڕە WPBakery Page Builder for WordPress (formerly Visual Composer)،کە تا ئیستا بەر هەمەکانی ٣٨٠ هەزار وەشانی لێفرۆشراوە زیاترلە ١٠ ملیۆن دۆلار داهاتی هەبووە.\nئەم هەژمارە ٨ ساڵە تۆمار کراوە وە ٣٧٦ بەرهەمی هەیە تەواوی بەرهەمەکانی زیاتر لە ٣٠٠ هەزار وەشانی لێفرۆشراوە، زیاتر لە ١ ملیۆن دۆلار داهاتی هەبووە.\nئەم هەژمارە ٦ ساڵە تۆمار کراوە ٥ بەرهەمی هەیە بەرهەمەکانی زیاتر لە ٣٢٠ هەزار وەشانی لێفرۆشراوە. زیاتر لە ٥ ملیۆن دۆلار داهاتی هەبووە، دیاترین بەرهەمی بریتیە لە Slider Revolution Responsive WordPress Plugin.\nئەم هەژمارە ٦ ساڵە تۆمار کراوە زیاتر لە ٢٠ هەزار بەرهەمی هەیە کە لە بەشەکانی ئەم مارکێتە دایناوە. زیاتر لە ١ ملیۆن دۆلار داهاتی هەبووە.\nئەم هەژمارە ٩ ساڵە تۆمار کراوە ١٥ بەرهەمی هەیە وە ١٠ ملیۆن دۆلار زیاتر داهاتی هەبووە، دیارترین بەرهەمی بریتیە لە Enfold – Responsive Multi-Purpose Theme.\nئەم هەژمارە ٤ ساڵە تۆمار کراوە ٢ بەرهەمی هەیە زیاتر لە 10 ملیۆن دۆلار داهاتی هەبووە. دیارترین بەرهەمی X | The Theme.\nئەم هەژمارە ٧ سالە تۆمار کراوە ٥٦ بەرهەمی هەیە زیاتر لە ٥ ملیۆن دۆلار داهاتی هەبووە.\nئەم هەژمارە ٧ ساڵە تۆمار کراوە ٤٢ بەرهەمی هەیە زیاتر لە ٥ ملیۆن دۆلار داهاتی هەبووە.\nڤیدیۆیەک دەربارەی هەژماری ThemeFusion و دامەزرێنەری، ڤکە پرۆفرۆشترین هەژماری ئینڤاتۆیە:\nتاگەکان ئێنڤاتۆ Collis Ta'eed Cyan Ta'eed Jun Rung چیرۆکی سەرکەوتن سەرکەوتن گەشەپێدەران مێژوو وێب


ڕۆناڵدۆ بوو بە یەکەمین “ملیاردێر” لە مێژووی یاریزانانی تۆپی پێدا – یاریگانێت\nدەستپێك/ئه‌وروپا/ڕۆناڵدۆ بوو بە یەکەمین “ملیاردێر” لە مێژووی یاریزانانی تۆپی پێدا\nڕۆناڵدۆ بوو بە یەکەمین “ملیاردێر” لە مێژووی یاریزانانی تۆپی پێدا\nیاریگا- کریستیانۆ ڕۆناڵدۆ جارێکیتر ناوی چووە مێژووەوە، ئەم جارە لە ڕووی داهات و داراییەوە.\nبە گوێرەی گۆڤاری “فۆربیس” کە گۆڤارێکی ئابوورییە، ئەفسانە پورتوگالییەکە بووە بە یەکەمین یاریزانی تۆپی پێ کە داهات و دەستکەوتە ماددییەکانی ملیار دۆلار یان زیاتر تێپەڕنێت بە درێژایی هەموو کاروانی وەرزشی پیشەگەرێتی خۆی.\nڕوون کراوەتەوە کە تەنها لە کۆتا 12 مانگی ڕابردوودا ڕۆناڵدۆ داهاتی گشتی ساڵانەی گەشتۆتە 105 ملیۆن دۆلار، چ لە ڕێگەی مووچەکەی لەگەڵ یوڤێنتوس، یان ئەو پارانەی لە ڕیکلام کردندا دەستی دەکەوێت، وە یاخود لە سەرچاوە جیاوازەکانی ترەوە.\nلە گۆڤارەکەدا دۆن ڕۆناڵدۆی تەمەن 35 ساڵ لە ڕووی داهاتی گشتیی ساڵانەوە، لە ڕیزبەندی چوارەمی 100 کەسایەتی جیهاندایە.\nلەسەر ئاستی وەرزشیش بە گشتی، ئەفسانە پورتوگالییەکە بووە بە سێیەم وەرزشوان کە ببێتە ملیاردێر و هێشتاش لە پیشەکەی بەردەوامبێت. ئەوەش دوای هەریەکە تایگەر وودسی ئەمریکی یاریزانی بەناوبانگی گۆڵف لە ساڵی 2009 و، هەروەها بۆکسێنەری هەرگیز نەبەزێنراوی ئەمریکی لە ساڵی 2017.\nلە ماوەی 17 ساڵ یاریکردنی وەک یاریزانی پیشەگەت، ڕۆناڵدۆی براوەی پێنج تۆپی ئاڵتونی توانیویەتی تەنها لە تۆپی پێدا 650 ملیۆن وەدەست بهێنێت. چاوەڕوان دەکرێت ئەو بڕە بەرز بکاتەوە بۆ 765 ملیۆن دۆلار دوای دوو ساڵیتر کە گرێبەستەکەی لەگەڵ یوڤی کۆتایی پێ دێت.\nبۆ زانین، لە دوای ڕۆناڵدۆ کە زۆرترین پارەی لە ڕێگەی مووچەکەی لە تۆپی پێدا کۆ کردبێتەوە، لیۆنێل مێسی دێت. ئەمەی دواتریان لە کۆی کاروانی وەرزشی خۆی بڕی 605 ملیۆن دۆلاری دەست کەوتووە. دوای ئەمانیش، ئەلێکس ڕۆدریگێزی یاریزانی بەیس بۆڵە، کە توانیویەتی 450 ملیۆن دۆلاری دەست بکەوێت.\nکەسێکی نزیک لە میسی بارسێلۆنا جێدێڵێت\nزیدان وەڵامی چەند پرسێکی جیاواز دەداتەوە\nریکی پۆیگ لە بارسێلۆنا بەرێ دەکرێت\nئەمشەو بارسێلۆنا یاریی هەیە


سلێمانی... دوكەڵی زبڵ و خاشاك هاوڵاتیانی نیگەران كردووە\nSalam 04/07/2019 - 09:32 بڵاوکراوەتەوە لە هەواڵ/كوردستانی\nماوەی سێ ڕۆژە ئاگر لە پاشماوەی زبڵ و خاشاكی سلێمانی لە ناوچەی تانجەرۆ كەتوۆتەوەو هاوڵاتیانیش نیگەرانن و ماوەی دوو ڕۆژ دوكەڵێكی زۆریش ئاسمانی ناوچەكەی گرتووەتەوە.\nبەشێك لە هاوڵاتیانی دانیشتوی ناوچەی تابجەرۆ لە ڕێگای ماڵپەڕی كوردیوە نیگەرانی خۆیان دەگەیەننە حكومەتی هەرێمی كوردستان و پارێزگاری سلێمانی و فەرمانگەی ژینگەی سلێمانی و داوا دەكەن بەزووترین كات چارەسەری كێشەی پاشماوەی زبڵ و خاشاكی سلێمانی لەسنوری ناوچەی تانجەرۆ بكرێت.\nئەو هاوڵاتیانە ئەوەیان خستەڕوو: پاشماوەی زبڵ و خاشاكی سلێمانی دەهێندرێتە ناوچەی تانجەرۆ كە ژمارەیەكی زۆر ماڵی لێیەو ماوەی دوو ڕۆژە ئاگر لەو پاشماوەی زبڵ و خاشاكانە كەوتۆتەوە و بۆنی دوكەڵ و بۆنێكی ناخۆش ناوچەكەی گرتوەتەوە زیانی زۆری تەندروستی بۆ هاوڵاتیانی ناوچەكە دەبێت.\nئەو هاوڵاتیانە داواش دەكەن لایەنە پەیوەندیدارەكان چارەسەرێكی یەكجارەیی بۆ كێشەكە جێبەجێ بكەن و لەو كێشە بەردەوامەی ساڵانە ڕزگاریان بكەن.\nجێگەی ئاماژەبۆكردنە ڕۆژانە پاشماوەی زبڵ و خاشاكی سلێمانی دەبرێتە ناوچەی تانجەرۆ لە خواروی سلێمانیەوەو دیمەنێكی نەگونجاوی بەناوچەكە بەخشیوەو ساڵانەش بەشێك لەو پاشماوەی زبڵ و خاشاكە ئاگر دەگرێت و ژینگەی ناوچەكە پیس دەكات.


ئایا دروستە بە هۆی تاقیکردنەوەوە بەرۆژوو نەبیت؟: ماڵپەڕی وەڵامەکان\nڕۆژووئایا دروستە بە هۆی تاقیکردنەوەوە بەرۆژوو نەبیت؟\nئایا دروستە بە هۆی تاقیکردنەوەوە بەرۆژوو نەبیت؟\nدروست نیە بۆ ئەو کەسانەی کە رۆژوویان لەسەر فەرزە بەهۆی تاقیکردنەوەوە بەرۆژوو نەبن، چونکە (تاقیکردنەوە) عوزێکی شەرعی بۆ بەرۆژوو نەبوون، بەڵکو پێویستە بەرۆژوو ببێت و شەوان سەعی بکات ئەگەر نەیتوانی بەرۆژ سەعی بکات.\nوە باشتر وایە ئەو کەسانەی کە کاروباری تاقیکردنەوەیان بە دەستەوەیە نەرم و نیان بن لەگەڵ قوتابیاندا و تاقیکردنەوەکان نەکەنە ناو مانگی ڕەمەزانەوە لەبەر دوو مەسڵەحەت، مەسڵەحەتی بەرۆژوو بوون و مەسڵەحەتی خۆ ئامادە کردن بۆ تاقیکردنەوە، وە لە پێغەمبەری خواوە هاتووە - ﷺ - کە فەرموویەتی:\n(( ( اللهم من ولي من أمر أمتي شيئاً فرفق بهم فارفق به ، ومن ولي من أمر أمتي شيئاً فشقّ عليهم فاشقق عليه )). رواه مسلم.\nئهی خوایه، ههر كهسێ كارێكی درایه دهست له كاری ئوممهتەکهم و نهرم و نیان بوو لهگهڵیان تۆیش نەرم و نیان بە لەگەڵیدا، وە هەر كهسێ كارێكی درایه دهست له كاری ئوممهتەکهم توند و تیژ بوو لهگهڵیان تۆیش تۆڵهی لێبسێنه و کاری لەسەر توند بکە)).\nوە ئامۆژگاریم بۆ بەرپڕسانی تاقیکردنەوەکان ئەوەیە کە نەرم و نیان بن لەگەڵ قوتابیاندا، وە تاقیکردنەوەکان نەکەنە مانگی ڕەمەزانەوە، بەڵکو یان بیکەنە پێش یان پاشی ڕەمەزانەوە، خوا هەموو لایەك مۆفەق بکات.\nلە لایەن شێخ ابن بازەوە وەڵام دراوەتەوە - ڕەحمەتی خوای لێ بێت -\nخوای گەورە قوتابیان سەرکەوتوو بکات و نمرەی بەرزیان بە قسمەت بکات و یارمەتی دەریان بێت بۆ هەموو کارێکی خێرو چاك.\nحوکمى زۆر خەوتن لە مانگى ڕەمەزاندا چیە؟ ئایا ئافرەت ئەگەر 5 دەقە پێش بانگدانى ئێوارە بێ نوێژ بێت ئایا ڕۆژووەكەوى بۆ حیساب دەكرێ یان نا؟ کەسانێک دەڵێن سەفەر کردن بە فڕۆکە و سیارە هیچ ناڕەحەتى تێدا نیه بۆیە موسافر دەبێ بەڕۆژوو بێ ئایا ئەم بۆچونە تا چەند وایە؟ ئەگەر لە ڕەمەزاندا بكەومە سوڕى مانگانەوە دەتوانم قورئان بخوێنم ئەگەر لە كاتى بەڕۆژوو بووندا لەخەودا ئاوم هاتە خوارەوە من چى بكەم؟\nسەردان: ١,٠٥٣ بەش: ڕۆژوو\nپرسیاری دواترئایا خوێندن و تاقیكردنەوە دەبێتە عوزر بۆ بەڕۆژوو نەبوون (حوكم و چارەسەر) ؟پرسیاری پێشترئەگەر كەسێك بەبێ عوزر بەڕۆژوو نەبێت سزای ئەو كەسانە لای خوای گەورە چی یە؟